Indhold

[Indledning - Bestyrelsens beretning 2015 1](#_Toc447530628)

[Dialogmøder med klubber og udvalg 1](#_Toc447530629)

[Medlemsudvikling 1](#_Toc447530630)

[Licens i DHIF 2](#_Toc447530631)

[Økonomi 2](#_Toc447530632)

[Økonomi i omsætning og egenkapital 2011 – 2015 2](#_Toc447530633)

[Indsamlingsaktiviteter 2](#_Toc447530634)

[Fonde 2](#_Toc447530635)

[Lotterier 3](#_Toc447530636)

[Telemarketing 3](#_Toc447530637)

[Kommunikation 2015 3](#_Toc447530638)

[Pressearbejde 3](#_Toc447530639)

[Årets pressedækning i tal 3](#_Toc447530640)

[Magasin 4](#_Toc447530641)

[On-Sport 4](#_Toc447530642)

[Hjemmeside 4](#_Toc447530643)

[Sociale medier 5](#_Toc447530644)

[Twitter, Instagram og Snapchat 5](#_Toc447530645)

[Oversigt årets priser 6](#_Toc447530646)

[Samarbejdsrelationerne til Specialforbund og DIF/DGI. 6](#_Toc447530647)

[Samarbejde mellem DHIF og Syddansk Universitet 7](#_Toc447530648)

[Ulandsarbejde 8](#_Toc447530649)

[Udviklings-Udvalget 9](#_Toc447530650)

[Frivillighedspolitikken IFORM – første år 9](#_Toc447530651)

[Uddannelse 2015 10](#_Toc447530652)

[Tilskud til kørsel m.m. efter folkeoplysningslovens §44 stk. 2. 12](#_Toc447530653)

[DIF-soldaterprojekt 12](#_Toc447530654)

[Handicapidrættens Videnscenter (HaVid) 13](#_Toc447530655)

[Internationalt arbejde 14](#_Toc447530656)

[Nordisk samarbejde via Nord-HIF og IPC. 14](#_Toc447530657)

[IPC - Women in Sport (WISC). 14](#_Toc447530658)

[IWAS (International Wheelchair and Amputee Sports Federation) og 15](#_Toc447530659)

[CP-ISRA (Cerepal Palsy-International Sport and Recreation Association). 15](#_Toc447530660)

[INAS-FID 15](#_Toc447530661)

[IBSA (International Blind Sport Association) 15](#_Toc447530662)

[Special Olympics 16](#_Toc447530663)

[European Paralympic Committee (EPC) 16](#_Toc447530664)

[Events og internationale mesterskaber på hjemmebane 17](#_Toc447530665)

[Afslutning 18](#_Toc447530666)

[Indledning - Breddeudvalgets beretning 2015 19](#_Toc447530667)

[Børn og unge 19](#_Toc447530668)

[Sportsskoler 19](#_Toc447530669)

[Skolesport Leg, Liv & Læring 19](#_Toc447530670)

[Skolefodboldturnering 20](#_Toc447530671)

[Børn- og ungeprojektet Unge Atleter i Front (UAF) 20](#_Toc447530672)

[Paralympic Play Day 20](#_Toc447530673)

[Special Olympics 21](#_Toc447530674)

[Opfølgning på Special Olympics politik 2013 – 2015 21](#_Toc447530675)

[Special Olympics World Summer Games (SOWSG) 21](#_Toc447530676)

[Special Olympics i Almenidrætten 21](#_Toc447530677)

[SO-hjemmeside og FB-side 22](#_Toc447530678)

[Andre aktiviteter 22](#_Toc447530679)

[Sommerhøjskole 22](#_Toc447530680)

[Fælles-/udviklingstrænere 22](#_Toc447530681)

[Deltagelse i udenlandske stævner 22](#_Toc447530682)

[Andre temaer 23](#_Toc447530683)

[Økonomi 23](#_Toc447530684)

[Idrætsudvalgene 23](#_Toc447530685)

[Afslutning 24](#_Toc447530686)

[Forbundmestre 25](#_Toc447530687)

[Indledning - Eliteidrætsudvalgets beretning 2015 32](#_Toc447530688)

[De Paralympiske Sommerlege i Rio 2016 32](#_Toc447530689)

[Idrætter 33](#_Toc447530690)

[Nye landstrænere i 2015 33](#_Toc447530691)

[Internationale mesterskaber på hjemmebane. 34](#_Toc447530692)

[Team Danmark 35](#_Toc447530693)

[Talentudvikling og Aldersrelateret trænings koncept (ATK) 36](#_Toc447530694)

[Samarbejde med elitekommuner og specialforbund 37](#_Toc447530695)

[Pressalit Sports Academy 38](#_Toc447530696)

[Samarbejde med Syddansk Universitet 38](#_Toc447530697)

[Tak til alle 39](#_Toc447530698)

[Medaljer 40](#_Toc447530699)

# Indledning - Bestyrelsens beretning 2015

Forbundet er stiftet i oktober 1971 og har løbende udviklet sig og fulgt tendenser i tiden.

Verden omkring os ændrer sig og det gælder også forbundet, som i dag ser helt anderledes ud end for 45 år siden.

Men forbundets navn, Dansk Handicap Idræts-Forbund, har ikke har ændret sig, og har altid været den samlende overskrift.

Tiden er inde til at overveje en modernisering af navnet – finde en overskrift, som ligger mere i tidens ånd. Rigtig mange steder rundt om i verden anvender man nu begrebet ”parasport” som betegnelse for handicapidræt. Det signalerer, at vi dyrker en idræt parallelt med al anden idræt og har således – i navnet – mindre fokus på ”handicap”.

Vi har åbnet debatten via indlæg i forbundets medlemsblad, Handicap Idræt – og også navnet på medlemsbladet trænger måske til et serviceeftersyn?

Strukturen på de styrende organer for de enkelte idrætter (Idrætsudvalgene), hvor en stor del arbejder sammen med DIF’s specialforbund, skal ses efter i sømmene, så vi sikrer en positiv udvikling for vore elite-atleter.

En moderniseringsproces kræver tid. De kommende år vil kræve en del af alle tillidsvalgte og medarbejdere i forbundet – velkommen i arbejdstøjet.

# Dialogmøder med klubber og udvalg

I lighed med tidligere år har bestyrelsen indbudt til dialogmøder med repræsentanter fra klubber og idrætsudvalg – ét i Ringsted og ét i Vejle – igen med en åben dagsorden, hvor deltagerne frit kan bestemme, hvilke emner der skal til debat.

Denne gang lægger vi op til, at man også kan deltage i debatten hjemmefra sofaen via mail og sms – en model, hvor vi tror, at flere vil markere og blande sig.

Det er et spændende nyt koncept, som vi i skrivende stund ikke kender resultatet af.

# Medlemsudvikling

Efter indførelsen af det nye registreringssystem ”Det Centrale Foreningsregister” CFR har der været store udfordringer i at få vores medlemstal korrekte.

Af vores 423 klubmedlemsskaber er de ca. 235 tillige medlem af andre specialforbund under DIF. Det har derfor været særdeles vanskeligt for klubberne at få registreret korrekt.

Medlemstallet pr. 31/12 2014 er officielt 423 klubber med 12.512 medlemmer – det er dog konstateret, at næsten 2.000 medlemmer er registreret under andre specialforbund. Vi arbejder løbende sammen med DIF på at få medlemstallene så korrekte som muligt.

I årets løb er 35 nye klubber blevet medlem og 10 klubber har udmeldt sig.

Alle 35 nye medlemmer er almindelige idrætsklubber.

Tillæg til fakta boks:

Antal medlemmer: 12.512

Medlemsklubber: 423

# Licens i DHIF

Idrætsudøvere, der deltager i konkurrencer eller træningslejre i DHIF’s regi, skal løse licens i den/de idrætsgrene, der stilles op i. Licensen løses gennem den klub udøveren repræsenterer. Klubben skal være medlem af DHIF og idrætsudøveren kan kun løse licens via én klub i samme idrætsgren.

Reglerne for licens fremgår af håndbog for idrætsudvalg, som findes på hjemmesiden.

Bestyrelsen ønsker at disse regler efterleves ved alle stævner og træningslejre. Licens systemet er med til at sikre, at ingen atleter repræsenterer DHIF uden relationer til en klub, der er medlem af forbundet.

Listen over licenstagere i de enkelte idrætter findes via hjemmesiden under idrætter.

I 2015 blev der tegnet 897 individuelle licenser samt 177 holdlicenser.

# Økonomi

## Økonomi i omsætning og egenkapital 2011 – 2015

|  |  |  |  |  |  |
| --- | --- | --- | --- | --- | --- |
|  | 2011 | 2012 | 2013 | 2014 | 2015 |
| Omsætning t.kr. | 30.179 | 28.790 | 25.712 | 25.383 | 25.466 |
| Egenkapital t.kr. | 3.086 | 1.724 | 2.049 | 1.381 | 1.293 |

Oversigten viser de seneste 5 års økonomiske udvikling i DHIF

# Indsamlingsaktiviteter

2015 har været et godt år på tværs af de forskellige indsamlingsfelter - fonde/legater, lotterier og telemarketing - og vi har opnået et bedre resultat end i 2014.

## Fonde

Fonde og legater har givet en indtægt på 2.071.000 kr. mod 2014’s 1.437.000 kr.

Bevillinger i 2015 er fordelt på 17 forskellige fonde.

Det er målet at løfte indtjeningen yderligere i 2016 og det skal ske gennem de tre centrale indtjeningsformer, vi allerede kender.

## Lotterier

Der forventes et overskud på 713.000 kr. mod 2014’s på 545.000 kr.

Der er stadig en mindre usikkerhed omkring overskuddet grundet manglende afslutning af vinterlotteriet.

Overskuddet blev grundlagt af et godt forårslotteri i samarbejde med DBU. DBU har desværre valgt ikke at ville gentage samarbejdet i 2016, men i stedet satse på et lotteri eget regi.

DHIF planlægger i 2016 at gennemføre et stort lotteri fra april-september, hvor lodder blandt andet skal sælges i Jysk-butikker. Der forventes et oplag på 250.000 lodder og et overskud i omegnen af 1.500.000 kr.

## Telemarketing

Salget af støtteaktier gav et overskud på 266.000 kr. mod 2014’s på 119.000 kr.

Der er sket meget på dette område. Blandt andet har DHIF fået endnu en samarbejdspartner – The Call Company, som er baseret i Aarhus. Dette skyldtes at en udvidelse af den nuværende database hos All Ears (tidl. Telehandelshuset) har været for dyr at gennemføre og vi har derfor indledt et samarbejde med denne nye aktør. Dette kommer ikke til at give overskud den første tid, men forventes på sigt at give en stabil yderligere indtjening til DHIF.

Årsagen til den store fremgang i indtjeningen er en effektiv opsøgende indsats i forlængelse af den normale forårsindsats, som skal gentages i 2016.

Planen er derfor en indsats på basis af databasen hos All Ears i april og oktober/november måned samt en kontinuerlig indsats overfor nye emner via The Call Company.

# Kommunikation 2015

Pressearbejde, magasin, hjemmeside, video og sociale medier

## Pressearbejde

DHIF udsendte 62 pressemeddelelser i 2015 i både lokale og landsdækkende variationer. Vi har igennem de senere år haft fokus på at målrette vores udsendelser efter stofområde, geografi mv. og det betyder, at de enkelte medier får tillid til, at vi sender relevant information. Resultatet er en bedre pressedækning.

Når det gælder de landsdækkende medier, sender vi primært internationale medalje-nyheder til dem – eller tipper dem om særlige idrætspolitiske historier, som vi skærer til og følger op på.

## Årets pressedækning i tal

DHIF og handicapidrætten har ifølge ”Infomedia” været omtalt 2381 gange i de skrevne medier i 2015. Her er også indregnet mindre webmedier, ligesom nogle artikler tæller med flere gange, fordi de bringes samtidig i forskellige lokalaviser fra samme mediehus.

Til sammenligning var antallet af artikler med omtale af handicapidrætten 2619 gange i 2014, og der er dermed sket et mindre fald på ca. 9 procent. Det kan hænge sammen med, at vi også har udsendt lidt færre pressemeddelelser i 2015 i forhold til i 2014 (69).

Udviklingen for de seneste år ser således ud:

2010: 1665 omtaler

2011: 1949 omtaler  
2012: 4412 omtaler  
2013: 3141 omtaler  
2014: 2619 omtaler

2015: 2381 omtaler

## Magasin

Bladet ’Handicapidræt’ udkom fire gange i 2015 i et oplag på ca. 6.400 blade pr. udgivelse. Magasinet er gratis for medlemmer af en forening under DHIF, mens et årsabonnement for ikke-medlemmer koster 250 kr. inkl. porto.

Ansvaret for annoncesalget er lagt i hænderne på FL Reklame, der betaler DHIF et fast beløb. Kristian Bang Larsen har overtaget redaktørposten.

## On-Sport

Der har i alt været 15 videoindslag om handicapidrætten på DIF-idrættens webtv-kanal On-Sport. On-Sports journalister har produceret de 14 af dem, mens vi selv har stået for ét. Begge tal er udtryk for en nedgang i forhold til de seneste fire år. Nedgangen skyldes dels en ændring i On-sports målsætninger og dels at vi af ressourcehensyn selv har valgt at bruge mindre tid på at lave små interviews og indslag.

De mest sete indslag om handicapidrætten i 2015 har været et indslag om forberedelser til Special Olympics World Games i Los Angeles med 5819 visninger på nettet, mens indslaget ”Sophie mødte overmagten” - om bordtennisspiller Sophie Walløes EM-finalenederlag i Vejle – er blevet set 4743 gange. De øvrige indslag ligger noget lavere, og samlet set har de 15 indslag hentet ca. 13.204 visninger.

## Hjemmeside

DHIF’s hjemmeside opdateres flere gange ugentligt, og de skrevne nyheder suppleres jævnligt med web-indslag fra On-sport, som kan ses direkte på forsiden af [www.dhif.dk](http://www.dhif.dk).

Statistik fra Google Analytics viser, at der i 2015 var 59.988 unikke besøg på forbundets hjemmeside, hvilket er en stigning på godt 5000 i forhold til 2014 – og samlet set 102.808 besøg mod 98.856 i 2014. DHIF-ansatte tæller ikke med i statistikken.

I gennemsnit er man på siden i 2 minutter og 33 sekunder (mod 2.51 i snit i 2014) og ser i snit 3,30 sider pr. besøg (mod 3,47 i 2013).

Langt de fleste besøg – helt præcist 23.842 besøg eller 23,19 procent – kommer ligesom de tidligere år fra Storkøbenhavn. Dernæst følger Aarhus, Odense, Aalborg, Viborg, Vejle, Esbjerg, Roskilde og Silkeborg i nævnte rækkefølge.

Endelig viser statistikken, at der igen er sket en stigning i antallet af besøg fra mobile enheder. I 2013 var ca. 21 procent af alle besøg på [www.dhif.dk](http://www.dhif.dk) foregået via mobile enheder som tablets og mobiltelefoner – i 2014 var tallet oppe på 32 procent, og i 2015 er tallet steget yderligere til godt 43 procent. Heraf er knap 28 procent via mobiltelefoner og godt 15 procent via tablets.

## Sociale medier

**Facebook**DHIF har i 2015 haft fem aktive Facebook-sider:

* Dansk Handicap Idræts-Forbund (2654 følgere)
* Danmark til PL (6350 følgere)
* Special Olympics Danmark (1873 følgere)
* 2015 ITTF Para Table Tennis European Championships (1595 følgere)
* Unge Atleter I Front (373 følgere)

Dansk Handicap Idræts-Forbund-siden har i 2015 fået 491 nye følgere, mens Special Olympics Danmark næsten har mere end fordoblet antallet af nye følgere med 1873 følgere nu mod 768 ved udgangen af 2014. Det skyldes især den store (medie-)interesse omkring Special Olympics World Games i Los Angeles.

”Danmark til PL” har mistet knap 500 følgere på grund af meget lidt aktivitet – dog har den været aktiveret fra september 2015, hvor der var et år til PL i Rio, men uden at bruge penge på at levere opslag eller annoncere.

Dansk Handicap Idræts-Forbunds side bruges til at informere bredt om DHIF-relaterede nyheder eller aktiviteter, der vurderes at interessere en bred skare over hele landet. De to øvrige sider er mere specifikt målrettet hhv. den danske deltagelse ved de Paralympiske Lege samt idræt for personer med udviklingshæmning i Special Olympics-regi.

## **Twitter, Instagram og Snapchat**

DHIF kom for første gang på Twitter i 2014 i forbindelse med VM i kørestolsrugby i august i Odense. Mediet var valgt som supplement til Facebook og hjemmeside, da Twitter er langt mere udbredt i udlandet end herhjemme. I 2015 har Twitter-kontoen ikke været anvendt, men til gengæld har vi oprettet en Instagram-konto med titlen Danmark til PL. Det har vi gjort i anerkendelse af, at flere og flere danskere har en Instagram-profil, og at billeder og video, som er Instagrams primære indhold, også egner sig til at vise handicapidrætten.   
Instagram-kontoen Danmark til PL har 39 følgere og har i 2015 postet fem billeder og én video, så det er stadig i sin spæde opstart. Men det er tanken at skrue op fra marts 2016 og frem til PL i Rio og se, om mediet kan være en god kanal til at nå flere danskere.

Snapchat er også et medie i hastig vækst i Danmark, særligt blandt de helt unge. 48 procent af de 12-29-årige benytter Snapchat dagligt ifølge DR’s Medieudviklingen 2015. Det er nyt medie, som vil tage lang tid for os at opdyrke selv, men DR Sporten har givet os mulighed for, at vores eliteatleter kan overtage deres Snapchat-profil (med godt 5.000 følgere) en dag eller to, når der er et stævne/mesterskab af en vis kaliber. Det har vi benyttet os af to gange: Atletikudøverne Daniel Wagner Jørgensen og Kasper Filsø var de første, der overtog den i forbindelse med deres deltagelse ved IPC’s Grand Prix-stævne i London i juli 2015, og ved EM i parabordtennis i oktober 2015 overtog tre af vores unge bordtennisspillere den.   
DR har ikke kunnet give os statistik over de to takeovers, men har generelt givet rosende feedback til vore atleter. Det er et medie, som både de og vi er ved at lære at kende, men som kan give os gode muligheder for synlighed frem mod PL i Rio.

## Oversigt årets priser

Kulturministerens Handicapidrætspris: Team Tvilling

Presselits Keep Living-pris: David Amager, ridning

DHIFs ildsjælepris: Jesper Overgaard, Odense

Gudmund Schacks Mindelegat: ej uddelt i 2015

# Samarbejdsrelationerne til Specialforbund og DIF/DGI.

I efteråret 2014 blev der, på initiativ af DIF, nedsat en arbejdsgruppe med DIF, DGI og DHIF – en arbejdsgruppe med det formål at udvikle initiativer, der kan få endnu flere borgere med handicap involveret i idræt.

Arbejdsgruppens opdrag var,

* at kortlægge den nuværende situation mht. handicappedes idrætsdeltagelse og organiseringen heraf,
* at belyse dansk handicapidræt i et nordisk perspektiv – herunder at undersøge, hvordan handicapidrætten finansieres, udvikles og organiseres i andre nordiske lande som fx Norge og Sverige, og
* at skitsere hensigtsmæssige modeller til sikring af øget idrætsdeltagelse, hvor DIF endnu stærkere inddrager specialforbundene og hvor DGI inddrager landsdelsforeningerne i arbejdet, blandt andet med henblik på at opnå synergi’er i ressourceudnyttelse.

Arbejdsgruppen blev serviceret af konsulentfirmaet Damvad, som efter 3-4 møder med arbejdsgruppen kunne aflevere en rapport med en række observationer og anbefalinger.

Fra DHIF’s side var vi kritiske over for en del af rapportens anbefalinger, som vi oplevede var uden substans og realitetssans – vi ønskede en række ændringer til rapporten, hvilket blev afvist.

Arbejdsgruppen fandt dog i fællesskab frem til følgende anbefalinger, som senere er tiltrådt i de respektive bestyrelser:

* Der skal i regi af Visionsarbejdet (DIF/DGI) nedsættes en analysegruppe, som skal se på:
* Hvordan andelen af idrætsaktive personer med fysiske handicap kan øges?
* Hvordan konsulenttjenesterne inden for handicapidrætten, DGI og specialforbundene kan samarbejde med det mål at nå alle idrætsforeninger med handicappede medlemmer?
* Der skal i regi af DIF(DHIF) nedsættes en arbejdsgruppe, som får til opgave:
* at udarbejde en strategi for inklusion af handicapidrætten i specialforbundene,
* at udarbejde forslag til håndtering af de handicapidrætter, der ikke relaterer direkte til noget specialforbund, og
* at undersøge muligheder – fordele/ulemper – for at Danmarks Olympiske Komité overtager ansvaret og forpligtelserne for den danske deltagelse i Paralympiske Lege i en struktur analog med specialforbundenes relation til DOK.

Arbejdsgruppen godkendte desuden nogle anbefalinger vedr. koordinering af træner-uddannelser, etablering af Buddy-aktiviteter og DHIF’s deltagelse i DGI’s landsstævne, som er beskrevet i rapporten.

DHIF havde kritiske kommentarer til disse anbefalinger, som vi ikke fandt tilstrækkelige og vi er fortsat bekymrede for at mulig fremdrift forsvinder i gruppearbejde og proces.

Efter at anbefalingerne var behandlet (og godkendt) i både DIF’s og DGI’s bestyrelser i juni måned, er der ikke taget initiativer. Dog taler vi med DIF om evt. samarbejde eller overtagelse af det organisatoriske arbejde i forbindelse med Paralympiske Lege.

Aktuelt har DHIF samarbejdsaftaler med 12 specialforbund – og samarbejdsformen er ret så forskellig fra forbund til forbund, men arbejdet udvikles stadig i en gunstig retning.

Senest lægger DIF op til en ny måde at fordele økonomien på, hvorefter den hidtidige fordelingsnøgle skal afløses af fremadrettede strategi-aftaler – en model, som med omtanke og kreativitet kan anvendes til fortsat markant fremgang og udvikling af idræt for personer med handicap.

# Samarbejde mellem DHIF og Syddansk Universitet

Samarbejdet med Syddansk Universitet, Institut for Idræt og Biomekanik, fortsætter sin positive retning. Der er fortsat stor interesse fra begge parter samt Team Danmark, for at fastholde en tæt dialog og kontakt, så vi i fællesskab kan knytte studerende og forskning tættere på handicapidrætten i Danmark.

Det er et meget engagerende og understøttende tiltag, at Institut for Idræt og Biomekanik støtter vores ungdoms-, talent- og elitearbejde via adgang til instituttets idrætsfaciliteter. Ud over adgang til de gode faciliteter, benytter vi os af studerende som hjælpere og igangsættere til flere af vores aktiviteter på SDU. Hermed ser vi, at studerende igennem vores aktiviteter knyttes til handicapidrætten, ligesom det afspejler sig i nye studieopgaver på flere niveauer i idrætsuddannelsen.

SDU har i 2015 deltaget aktivt i ansøgningen for at få IPC’s internationale videnskabskonference (VISTA) til Odense. Arrangementet blev tildelt til Canada. I processen blev forskere og medarbejdere fra SDU kendt af personalet i IPC, som en seriøs forskningsinstitution, der har ressourcer til at støtte udviklingen af handicapidrætten.

Som en del af samarbejdet, blev Institut for Idræt engageret i evaluering og opfølgning af Skolesport Leg, Liv og Læring, der afsluttedes i 2015. Et af resultaterne, der blev undersøgt i evalueringen, var det kommunale partnerskabspotentiale med DHIF.

DHIF er fortsat knyttet til både bachelor- og kandidatuddannelserne på Institut for Idræt i Odense, med undervisere og rekvisitter. Dette samarbejde afføder hvert år studieopgaver og praktikstuderende i DHIF med meget anvendelige resultater i flere af vores idrætter.

Der er en løbende dialog med Syddansk Elite, som varetager danske talenter og eliteatleters interesser, når de studerer på SDU. Vi har flere atleter knyttet til Syddansk Elite, og de får en god og tilfredsstillende støtte.

# Ulandsarbejde

**Ulandsudvalget har arbejdet med 4 projekter i 3 lande i 2015.**

I **Ghana** blev vores børne- og ungeprojekt forlænget til og med 31/12-2015. Forlængelsen hang sammen med, at regionerne i Ghana stadig fandt, at der var et arbejde at gøre med at få registreret børn og unge med handicap gennem sporten. Projektet ændrede noget karakter fra, at man selv forsøgte at samle børn/unge med handicap til at opsøge dem på skoler/institutioner. Det har man haft succes med. I dag er mere end 200 børn og unge registreret og deltager der igennem i jævnlig fysisk aktivitet. Det faciliterer samtidig en god inklusion i samfundet.

Vi har søgt om penge til et lille projekt, som går ud på at foretage en samlet evaluering af vores indsats i landet gennem de sidste 10 år – fra 2005-15.

I **Nepal** arbejder vi med at styrke organisationen inden for handicapidrætten i hele landet. Målet er at få alle de mange forskellige organisationer til at se formålet med at gå aktivt ind i et tæt samarbejde om udvikling af handicapidræt. Projektet blev slået lidt tilbage, da Nepal blev ramt af et voldsomt jordskælv. Vores projekt slutter her i foråret 2016. Sideløbende med vores projekt udfolder vores nærmeste samarbejdspartnere i Nepal de aktiviteter, som vi har sat i gang. Således har man netop afholdt et stævne med 8 hold i kørestolsbasket.

Vi har afleveret en ny projektansøgning på knapt 1 mill. kr. Den er blevet godkendt og gælder 3 år frem. Her vil både organisationsudviklingen og idrætsaktiviteterne blive styrket flere steder i landet, bl.a. vil vi fokusere mere på at udvikle blindeidrætterne.

I **Uganda** er vi involveret i 2 projekter – ét for børn og ét i samarbejde med DHF og Hjerneskadeforeningen.

Børneprojektet handler om at inkludere handicapidrætten i to distrikter (Luwero og Jinja) i det Ugandiske skolesystem. Resultaterne er allerede rigtig gode og omfatter op mod 500 børn, som er præsenteret for programmet. Projektet foregår på 10 skoler og støttes af forældregrupper.

Projektet slutter til efteråret og vi arbejder sammen med vores partner på at se om, der er basis for et nyt projekt, som evt. kan involvere alle de organisationer, der repræsenterer børn.

Det andet projekt kører over 4 år med DHF som primusmotor og er i samarbejde med de organisationer, der arbejder for fysisk handicappede, hjerneskadede og rygmarvsskadede.

Sportsdelen handler om at udvikle handicapidrætsgrene i 4 distrikter. Projektet er godt halvvejs og alle de involverede organisationer oplever en medlemsfremgang. Siddende volleyball er Ugandas nationalsport inden for handicapidrætten, men atletik er også populært.

DHIF har haft to elever fra Uganda på Egmont Højskolen fra august til december 2015, hvor de har modtaget undervisning og fået kompetencer inden for formidling af idræt. Det kan de anvende, når de kommer hjem igen.

På det organisatoriske plan arbejder Ulandsudvalget med, at DHF fremadrettet skal tage sig af det økonomiske omkring projekterne.

Det skal sluttelig nævnes, at DH’s Ulandsafdeling har måtte skære 35% i deres budgetter på baggrund af besparelser inden for ulandsområdet. Dette vil naturligvis også i 2016 få indflydelse på de aktiviteter, vi planlægger.

# Udviklings-Udvalget

Udviklingsudvalget i DHIF har haft 4 møder. Udvalget drøfter centrale problemstillinger i forhold til handicapidrætten som helhed og DHIF i særdeleshed. Udviklingsudvalget er et rådgivende udvalg for bestyrelsen. Medlemmerne af udviklingsudvalget i DHIF kommer fra en vifte af handicaporganisationer, uddannelse og specialforbund, og de har været stillet over for opgaver, der knytter sig til centrale beslutninger og indsatser i DHIF.

I tilknytning til vores indsats på frivillighed har udviklingsudvalget perspektiveret politik for frivillighed og engagement i DHIF med udgangspunkt i udvalgets egne erfaringer med frivillige og uddannelse af frivillige. Udvalgets råd er taget med i overvejelserne omkring bl.a. frivilligheds forum i DHIF, der igangsættes i 2016.

DHIF’s rolle i forhold til den danske skolereform og reformens fokus på mere fysisk aktivitet for alle elever har rundet udviklingsudvalget. DHIF skal fortsat være den sparringspart, som skoler skal kunne henvende sig til for at få ideer og hjælp til undervisningen.

Udviklingsudvalget har drøftet, hvordan DHIF organiseres i en fremtid, hvor handicapidrætten i højere grad ser ud til at smelte sammen med almenidrætten. Hvem er vores kommende samarbejdsparter, og hvordan skal DHIF arbejde sammen med dem i fremtiden, er spørgsmål der fortsat er på dagsordenen.

# Frivillighedspolitikken IFORM – første år

DHIF’s Frivillighedspolitik IFORM har resulteret i afholdelse af 5 lokale kurser under temaet ”Rekruttering og fastholdelse”. Kurserne har været udbudt efter aftale med Center for Frivilligt Socialt Arbejde som gratiskurser for DHIF-foreninger, og ca. 70 personer har deltaget fra DHIF-foreninger og deres lokale samarbejdsparter.

På personalemøder har alle ansatte forholdt sig til, hvordan der positivt kan støttes op om frivilligheden i forbundet og gennemføres konkrete, praktiske ændringer af f.eks. administrative procedurer, for at understøtte og stimulere den frivillige involvering på forbundsniveau. Et af de næste skridt er, at lignende drøftelser bliver synlige på vores forskellige udvalgs dagsordener, så vi alle sikrer en implementering af Frivillighedspolitikken IFORM.

Via en medfinansiering fra SparNord Fonden, er det besluttet at etablere en årlig Handicapidrættens Frivilligheds Forsamling, hvor målgruppen er forbundsfrivillige og andre udvalgte personer, der arbejder frivilligt i handicapidrættens tjeneste.

Udover ovenstående kursusvirksomhed og forskelligt materiale på DHIF’s hjemmeside, er der initiativer i gang med at sikre en yderligere styrkelse af arbejdet med frivillighed og implementering af frivillighedspolitikken. Disse initiativer vil være afstemt med intentionerne i IFORM, og der vil blive skabt mulighed for såvel forbundets frivillige i udvalg, som for ledelse og ansatte, at træffe de bedste beslutninger i.f.t. udviklingen og understøttelsen af frivilligheden i DHIF.

|  |  |
| --- | --- |
| **I** | Der skal være mulighed for **Indflydelse**  (Det skal være muligt at indgå i beslutningsprocesser, og sætte sit personlige præg på udførelsen af opgaver) |
| **F** | Der skal være et godt **Fællesskab**  (Samarbejdet og samværet med andre skal være berigende og fornøjeligt, det skal kunne opleves, at ”vi er DHIF”). |
| **O** | Det skal være **Overskueligt**  (Det skal være forholdsvist let at vurdere, hvad tid og ressourcer der kræves af én) |
| **R** | Der skal være **Respekt** om den frivillige indsats (Der skal være en kultur, hvor anerkendelse og positiv attitude prioriteres højt) |
| **M** | Det skal opleves som **Meningsfuldt**  (Man skal være et sted, hvor ens indsats har betydning og gør en forskel for andre og en selv) |

# Uddannelse 2015

På uddannelsessiden er der igen i 2015 gennemført en del kurser af idrætsudvalg og uddannelsesstab. Som en udløber af arbejdet med en frivilligstrategi og –politik har der, som det fremgår ovenfor, været særlig fokus på kurser for foreningsledere med temaet ”Rekruttering af frivillige”.

Af boksen med oversigten over kurser fremgår det, at der har været gennemført klassifikatør-, leder-, dommer og trænerkurser indenfor 16 forskellige idrætsgrene og uddannelsestemaer. I 2015 har vi enten aflyst eller udsat yderligere 6 kurser. Der udbydes kurser af såvel idrætsudvalg og uddannelsesstab, som samarbejdende specialforbund.

**Kurser udbudt af idrætsudvalg**

|  |
| --- |
| **Atletik** |
| Dommerkursus |
| RaceRunning trænerkursus |
|  |
| **El-hockey** |
| Dommerkursus Sjælland |
| Trænerkursus |
|  |
| **Hockey og floorball** |
| Dommerkursus - trin 2 |
| Træner/dommer seminar |
|  |
| **Kørestolsbasket** |
| Dommerkursus modul 1 og 2 - i samarbejde med Danmarks Basketball Forbund |
|  |
| **Kørestolsdans** |
| Instruktørworkshop for danselærere fra Danmarks Sportsdanserforbund |
|  |
| **Kørestolsfodbold** |
| Dommerkursus |
|  |
| **Kørestolsrugby** |
| Trænerkursus modul 2 |
| Klassifikatører – workshop |
|  |
| **Ridning** |
| Optagelseskursus til handicaprideinstruktøruddannelsen |
| Handicaprideinstruktøruddannelse modul 1 og 2 |
|  |
| **Skydning** |
| Trænerkursus - nationale elitetrænere |
|  |
| **Trænerkurser** |
| Idræt til børn og unge med ADHD og autisme, hvordan? - 2 regionale kurser |
| Svømning for børn og voksne med fysisk handicap - grundkursus |
|  |
| **Lederkurser** |
| Velkommen i DHIF - fyraftenskursus i syd |
| Rekruttering af nye frivillige som vej til foreningsudvikling - 2 regionale kurser |
| Få flere frivillige med - grundkursus i rekruttering - 3 regionale kurser |
| Kursus for DHIF's underviserkorps |
|  |
| **Kurser for dommere, fællestrænere og klassifikatører** |
| Floorball - Fællestræner på trænerkursus 1-2 i Dansk Floorball Union |
| Golf - Turneringsleder på kursus i Portugal - i samarbejde med Dansk Golf Union |
| Håndbold - Fællestræner på Idræt til børn og unge med ADHD og autisme |
| Kørestolsfloorball - Dommer på kursus i Milano |
| RaceRunning - Klassifikatør på workshop i Schweiz |

# Tilskud til kørsel m.m. efter folkeoplysningslovens §44 stk. 2.

Forbundet servicerer alle vores klubber i forhold til tilskud efter folkeoplysningslovens §44 stk. 2, som giver tilskud til transport, handicapkompenserende hjælpemidler, tolkning m.m.

I 2015 fik vi en bevilling, som kunne dække 50 % af klubbernes og DHIF’s omkostninger på området eller i alt kr. 2.836.211,- kr.

Det betyder, at tilskuddet til klubberne i 2015 ikke helt har kunnet fastholdes på samme høje højt niveau som i 2014, hvor tilskuddet dækkede 60 %. Det var alligevel med til at sikre en god økonomi i klubberne.

Puljen til folkeoplysning, jfr. lovens § 44 stk.2, har de sidste år været forhøjet med midler fra satspuljerne. Disse bortfalder med udgangen af 2016 og der arbejdes på at få forlænget perioden med forhøjede midler til puljen.

Hvis puljen ikke forlænges, vil tilskuddet falde til at kunne dække ca. 25 % af omkostninger eller med ca. 1.4 mill. kr. til klubber og DHIF.

# DIF-soldaterprojekt

DIF Soldaterprojekt sætter fokus på idræt for soldater med fysiske skader. Projektet har til formål at flytte en sårbar gruppe fra A til B med fysisk aktivitet og sociale rum som det springende punkt. Projektet løber på sit sidste år og har i sin snart fem år lange periode opnået fine resultater, såvel sportsligt som samfundsmæssigt.

Danmarks Idræts-Forbund (DIF) har bevilget 1,05 millioner kroner til projektet, og påtager sig dermed et ansvar for at hjælpe de soldater, der har betalt en høj pris under udsendelse i internationale militære missioner. Projektet, der skal udvikle idrætstilbud til de skadede soldater, finder sted i et samarbejde mellem Dansk Militært Idrætsforbund (DMI) og Dansk Handicap Idræts-Forbund (DHIF), der i fællesskab deler resten af udgifterne til det 2,5 millioner kroner dyre projekt.

Projektet har det sigte at hjælpe danske soldater, der er blevet skadet på international mission, tilbage i livet ved hjælp af idræt. Arbejdet med at få soldaterne til at dyrke idræt har vist sig at være vigtige faktorer i deres socialiseringsproces og på deres vej mod et liv med et andet og nyt udgangspunkt, end da de blev udsendt. Målrettet fællestræning, individuelle forløb og sociale arrangementer har langsomt opbygget et sammenhold og en indstilling hos soldaterne, der har givet soldaterne mod og lyst til at fortsætte deres træning og engagement i idrætten. Samt ikke mindst deres mod på livet og troen på dem selv.

DIF Soldaterprojekt fik lavet en omfattende analyse i 2013 som gav en masse konstruktiv feedback fra primærgruppen og nogle vigtige konklusioner som er det vi i dag bygger vores arbejde på. Man bør fremhæve, at 80% gav udtryk for, at det at deltage i et sådan projekt gav dem en forbedring i deres livsvilkår generelt, samt det faktum at lyst til at tage ny uddannelse og/eller arbejde (sætte sig nye mål) steg fra ca. 2% til ca. 52%.

Med det i baghovedet, samt viden omkring de 275.000 kr. det i gennemsnit koster pr. år at have en skadet veteran som ikke længere er en aktiv del af vores samfund (tal fra Skandia modellen) bør det være klart for de fleste at det bliver rentabelt for det danske samfund at satse på idrætsverdenen som en primæraktør i resocialiseringen af skadede veteraner.

DIF Soldaterprojekt har tre potentielle PL-deltagere. Deres deltagelse bliver afklaret i april og maj.

**I 2015 havde DIF Soldaterprojekt følgende aktiviteter.**

* Veterans In Motion, Vasaløbet (Langrend)

Flere træningspas med HKH Kronprinsen

* Ugentlig træning i København.
* To aktivitetsweekender (en langrend og en med kajak)
* Folkemødet. Kørestolsbasketkamp mellem fem soldater, den amerikanske ambassadør, chefen for forsvarsakademiet, CEO Dansk Industri og CEO AmCham.

**I 2016 er der planlagt følgende for DIF Soldaterprojekt**

* Veterans In Motion aktiviteter
* Tre Invictus Games samlinger for den danske delegation
* PL kvalifikationsturnering - Kørestolsrugby, Paris, Frankrig. (Mark deltager)
* Spring Regatta, Bagsværd (Kasper og Jonas deltager) parakajak
* INVICTUS GAMES 2016, Orlando USA,
* VM paracanoe, Duisburg, (PL udtagelse) - Kasper og Jonas deltager
* Folkemødet i samarbejde med LEAD Agency (Kørestolsbasketkamp med deltagelse af de fem mest elitære skadede soldater og den amerikanske ambassadør og fire ministre/ordførere).
* DIF Soldaterprojekt aktivitetsweekend, Sverige
* Rehab Seminar, Region Syd Danmark (to dage) I samarbejde med Regionerne, Soldaterlegatet og Forsvaret (200-250 deltagere, herunder ministre, forsvarsudvalg, forsvarschef og forhåbentlig Niels Nygaard og HKH).

# Handicapidrættens Videnscenter (HaVid)

Altoverskyggende for Videnscenteret var den usikre situation efter, at SATS puljemidlerne blev beskåret kraftigt og Finansloven for 2016 først kom på plads i slutningen af 2015.

Videnscenteret havde reelt kun midler til at fortsætte arbejdet frem til foråret, men heldigvis fik vi med FL16 en bevilling, som løber frem til 2018. I 2017 skal HaVid aflevere en grundig evaluering af centerets arbejde til politikerne. Denne evaluering skal give politikerne grundlag for at vurdere, om centeret skal fortsætte ud over 2018.

Handicapidrættens Videnscenter kunne i august fejre 20 års fødselsdag. Det skete i nye lokaler, idet HaVid flyttede fra Roskilde til Danske Handicaporganisationers nye hus i Høje Tåstrup. Det har givet HaVid et meget tættere og meget frugtbart samarbejde med de organisationer, som har til huse her.

På indholdssiden har HaVid udviklet modeller for forløb, der fører til delvis inklusion i arbejdslivet for mennesker med komplekse problemer. Det er sket i Slagelse og i Odense. Den store opgave for HaVid bliver at brede erfaringerne derfra ud.

HaVid arbejder fortsat sammen med Soldaterlegatet og PTSD-klinikkerne i Århus og København om at skabe et godt hverdagsliv for krigsveteraner. Et tredje projekt fokuserer på inklusion i skolen. Hvordan inkluderes i idrætsundervisningen og hvordan øges bevægelsesaktiviteterne i daglig dagen? Dette projekt sker i samarbejde med Undervisningsministeriet og en skole i Ringsted.

Bestyrelsens sammensætning:

* Jens Boe Nielsen (formand), Dansk Handicap Idræts-Forbund (DHIF)
* Jørgen Eckmann, Danske Handicaporganisationer (DH)
* Gitte Kronbak Nielsen, Roskilde Kommune
* Jannie Hammershøi, Dansk Handicap Idræts-Forbund (DHIF)
* Lene van der Keur, Dansk Handicap Idræts-Forbund (DHIF)
* Kai Lundsteen, personligt udpeget

# Internationalt arbejde

## Nordisk samarbejde via Nord-HIF og IPC.

Samarbejdet mellem de 6 nordiske lande har fortsat stor betydning – både på det praktiske og idrætspolitiske plan.

Det er mest synligt og håndgribeligt i forhold til deltagelse i Paralympiske Lege og op til IPC’s generalforsamlinger.

På seneste IPC generalforsamling var der et enkelt emne, hvor et af DHIF’s idrætsudvalg, fodboldudvalget var engageret og anbefalede, at DHIF støttede at 7-a-side-fodbold fortsat var på PL-programmet i 2020.

DHIF’s delegerede fulgte udvalgets anbefaling, men efter en lang og heftig debat, og en tæt afstemning, faldt forslaget om en revurdering af sports-programmet til PL-2020.

I april måned 2016 skifter Nord-HIF præsidium – en opgave som går på skift – og DHIF overtager opgaven som sekretariat og besætter posten som præsident.

Der er en opgave, der også består i at styrke og modernisere det nordiske samarbejde, som har været, og er en stærk fælles base for at kunne løse både praktiske og idrætspolitiske opgaver.

## IPC - Women in Sport (WISC).

I 2015 blev der udnævnt en ny komite bestående af 5 kvinder med forskellige relevante kompetencer fra henholdsvis Israel, Canada, USA, Danmark og Namibia. Desuden deltager en aktivrepræsentant fra Finland.

Den altovervejende opgave i 2015 og frem til februar 2016 var at følge komiteens igangsatte mentorprogram for kvinder, og at afslutte dette med godt resultat. I februar 2016 mødtes 10 mentees og 10 mentorer derfor for at deltage i forskellige lederudviklings-workshops, og til en afsluttende evaluering af ”WoMentering”-programmet. Hovedparten af de tilmeldte mentees havde fået opfyldt deres mål helt eller delvist og der var mange positive tilbagemeldinger omkring det at bruge et mentorprogram som metode til at udvikle IPC. Programmet er blevet brugt både inden for leder-, træner- og talentudvikling.

## IWAS (International Wheelchair and Amputee Sports Federation) og

## CP-ISRA (Cerepal Palsy-International Sport and Recreation Association).

DHIF er medlem af begge organisationer og har i en årrække arbejdet for at disse bliver sammenlagt/fusioneret til én organisation – vi tror på at det kunne give en god synergi og skabe mere aktiviteter.

Vort arbejde har endnu ikke båret frugt, men vi har ikke givet op.

IWAS arrangerede i 2015 et ungdomsstævne i Holland og et World Games i Sochi i Rusland.

CP-ISRA stod for Nottingham Games i England, hvor en del danske atleter deltog.

## INAS-FID

INAS fejrer i år sit 30 års jubilæum. Efter at INAS kom på PL-programmet igen i 2012 har udviklingen af antallet af idrætter og internationale stævner taget fart. Sidst er sejlsport kommet til som ny idræt.

INAS fokuserer alene på udviklingen af eliten inden for idrætterne og adskiller sig derved fra Special Olympics, som favner mere bredt.

Mange lande satser stærkt på at udvikle elitekomponenten af idrætten, hvad vi kun gør i ganske beskeden grad i Danmark. Vi trænger til en debat i DHIF’s klubber om, vi forsømmer at give udviklingshæmmede idrætsudøvere den udfordring det er at udvikle den enkeltes potentiale fuldt ud.

## IBSA (International Blind Sport Association)

IBSA er godt i gang med opstart af sports specifik klassifikation og har indgået aftale med Amsterdam Universitet om et forskningsprojekt om sports specifikke kriterier for judo. Kontrakten lyder på 90.000 Euro og kontrakter på goalball og fodbold vil følge lige efter.

IBSA har ligeledes igangsat et projekt omhandlende al klassifikation for alle synshandicappede idrætsudøvere, uanset idrætsgren. Det er vigtigt for IBSA at få opbygget den sportsspecifikke klassifikation således, at det ikke går ud over de synshandicappede idrætsudøvere og at alle fortsat kan vælge den idrætsgren, man ønsker at dyrke på trods af sportsspecifik klassifikation.

IBSA har indgået kontrakter således, at alt administrativt arbejde varetages af Lamont Club. De står for al registrering i det nye ISAS system. Dette er et system, hvor IBSA registrerer alle udøvere, der deltager i IBSA stævner. Deres synsstatus (klassifikationen) resultater mv. Lamont Club står også for at lave biografier af alle IBSA udøvere, der kan komme i betragtning til de Paralympiske Lege (IPC kræver, at vi indsender sportsbiografier på alle udøvere).

IBSA afholdt IBSA World Games i Korea i maj 2015, hvor der var mere end 2.000 deltagere fordelt på 9 idrætsgrene. Det var første gang IBSA afholdt World Games i Asien og det var en kæmpe succes, med det største antal deltagere nogensinde.

IBSA afholdt også seminar for alle udvalgsformænd i efteråret 2015 og fik således konsolideret IBSA’s visionsstrategi, forretningsgange mv.

IBSA har haft visse udfordringer med at hjælpe det afrikanske kontinent med at få afholdt turneringer, så de kan vedligeholde blindeidræts aktiviteterne, men det ser ud til, at det lykkes og at alle 3 IBSA idrætter vil have afrikanske hold med til de Paralympiske Lege.

IBSA glæder sig til afviklingen af de Paralympiske Lege i Rio, så man kan ”få syn for sagen” om, hvor langt der er nået med at professionalisere IBSA som organisation.

## Special Olympics

Arbejdet på Special Olympics området er i fortsat god gænge. En ny politik for området er i skrivende stund under udarbejdelse.

Vi er kommet rigtig pænt i mål med målsætningerne i den gamle politik, som udløb ved årsskiftet. Her kan bl.a. fremhæves,

* at der er fart på udviklingen at nye klubtilbud i almenidrætten via projekt Special Olympics i Almenidrætten,
* at flere idrætter arbejder ud fra Special Olympics principper,
* at der fortsat udvikles i kvaliteten af vores forberedelser og deltagelse i internationale stævner – i 2015 i World Games i Los Angeles,
* at vi er lykkedes med at tiltrække sponsorer, og
* at vi har fået øget mediedækning ikke mindst via udsendelserne ”Til den store guldmedalje2 på TV2.

Fremover kan man ikke alene følge vores Special Olympics aktiviteter på [www.dhif.dk](http://www.dhif.dk) og Facebook, men også på den nye hjemmeside [www.specialolympics.dk](http://www.specialolympics.dk)

## European Paralympic Committee (EPC)

Bestyrelsen for den Europæiske Paralympiske Komite (EPC) med John Petersson i spidsen har fortsat arbejdet med at gennemføre visionen om, at EPC skal være førende, når det gælder udvikling af idræt for atleter med en funktionsnedsættelse – herunder udviklingen af nye idrætsmuligheder og konkurrenceformer for atleter med funktionsnedsættelse med særligt fokus på de yngste atleter.

På EPC’s generalforsamling i Lissabon i oktober 2015 fik bestyrelsen opbakning fra medlemmerne til at fortsætte arbejdet og gennemføre den af bestyrelsen udarbejdede strategiske plan gældende for perioden 2015-2018. I den fokuseres på at sikre god ledelse (Good Governance), en sund økonomisk konsolidering, bevare og udvikle EPC’s image og brand, samt videreføre EPC som en sportspolitisk interessent på det europæiske niveau.

Herudover har arbejdet i 2015 været fokuseret på at udvikle og afholde et europæisk ungdomsmesterskab. Dette løb af stablen i juli 2015 i Varazdin, Kroatien med deltagelse 233 unge atleter (født 1995 eller senere) og trænere fra 22 nationer. Arbejdet med at udvikle og afholde et udvidet ungdomsmesterskab i 2017 er allerede igangsat.   
Endvidere har EPC deltaget i en række andre projekter til gavn for atleter i Europa, herunder afsluttet projektet kaldt ”Para X”, hvis hovedformål var at hjælpe de baltiske lande med udvikling af idrætter m.v. DHIF var involveret i projektet og afholdte bl.a. kurser for de baltiske lande.

Aftalen med den Europæiske Olympiske Komite (EOC) – indgået i 2013 – har skabt dialog og drøftelse for et videre samarbejde. Blandt andet deltog Judo for blinde som demonstrationssport ved de Europæiske Olympiske Mesterskaber i Baku 2015.

Alt i alt en succes, men også et stort og benhårdt arbejde, især for en lille organisation som EPC, hvor ressourcerne er nødsaget til at blive købt i form af konsulentydelser og resten via frivilligt arbejde. Flere oplysninger om EPC kan indhentes på EPC’s hjemmeside: <http://www.europaralympic.org>. Den videreudvikles og opdateres løbende med nyheder og aktiviteter.

# Events og internationale mesterskaber på hjemmebane

Danish Open i svømning 2015 blev afholdt i Esbjerg fra den 6. – 8. marts 2015.

Det var 12. gang at stævnet blev afholdt og det var endnu en gang Svømmestadion Esbjerg der dannede rammerne om eventen. Stævnet rummer også forbundsmesterskaberne og er et samarbejde mellem Esbjerg Svømmeklub og Dansk Handicap Idræts-Forbund.

Til Danish Open 2015 var der omkring 110 tilmeldte fra 12 forskellige nationer.

2015 ITTF Para Table Tennis European Championship/ EM i parabordtennis blev afviklet i Spektrum i Vejle fra den 10. til 18. oktober 2015.

450 atleter fra 31 nationer indtog det nybyggede Spektrum i Vejle og leverede bordtennis i verdensklasse. Dette var det første store mesterskab der fandt sted i Spektrum. I alt rummede eventen omkring 650 akkrediterede personer. Desuden var omkring lokale 300 frivillige med under afviklingen af EM i parabordtennis, som var med til at sikre at alt forløb planmæssigt i Spektrum.

EM i parabordtennis blev til i et samarbejde mellem Dansk Handicap Idræts-Forbund, Elite Vejle og Vejle Kommune. Arbejdsgruppen for sådan en type events er en god blanding af DHIF ansatte, frivillige fra det lokale idrætsmiljø i Vejle, samt repræsentanter fra Elite Vejle og Vejle Kommune. Desuden deltog frivillige fra DTBU og frivillige som tidligere har hjulpet til ved vore events. Alle var med fra projektets opstart, henover planlægningsfasen og under selve afviklingen. Det lokale kendskab som var i arbejdsgruppen i form af Elite Vejle, Vejle Kommune og de lokale frivillige højnede eventen betragteligt både omkring faciliteterne men også omkring det at få inddraget byen i eventen. Ingen i Vejle var i tvivl om at der blev afviklet et brag af et EM i parabordtennis i Spektrum.

En del af den publikumssucces vi oplevede til EM i parabordtennis, skyldtes også de mange side events, der blev lavet i forbindelse med arrangementet. Seminarer, møder, skoleaktiviteter, VIP arrangementer og relaterede DHIF aktiviteter blev flyttet til DGI Huset i Vejle og var med til at generere opmærksomhed omkring eventen og få publikum på tilskuerrækkerne.

For første gang under et parabordtennis event var der livestreaming fra samtlige 12 borde og DHIF oplevede en massiv interesse på hjemmesiden for eventen, som var ualmindeligt godt besøgt under afviklingen af EM.

Til EM i parabordtennis lykkedes det for alvor DHIF at inddrage lokal befolkningen i vores event, enten i form af meget engagerede frivillige eller som publikum der var nysgerrige efter at se det, de havde læst så meget om i medierne. Desuden oplevede vi også, at interessen for EM rakte langt ud over Vejles bygrænse, da flere internationale tilskuere også fandt vej til EM i parabordtennis.

Ultimo 2015 indgav DHIF et bud på ”2016 Qualification for Intercontinental Cup” (CP-fodbold). Dette er en præ VM-kvalifikationsturnering til VM i CP fodbold i 2019. Danmark vandt buddet og turneringen skal finde sted i Vejen fra den 26. juli til 7. august 2016. Arbejdsgruppen for eventen består af repræsentanter fra DHIF, CP fodbold i Danmark, Elsass Fonden og Vejen Kommune. Der forventes omkring 300 deltagere fordelt på 12 hold når turneringen skydes i gang til juli.

# Afslutning

Som man kan læse, har det været et aktivt DHIF-år – og mange har bidraget til at det blev muligt.

Derfor skal der lyde en stor tak til alle – medarbejdere, frivillige og udvalgsmedlemmer.

# Indledning - Breddeudvalgets beretning 2015

De sidste ca. 10 år har breddeudvalget i samarbejde med idrætsudvalgene ansat ”fælles / udviklingstrænere”, som for skattefri godtgørelser har varetaget træningen af mange af vores udøvere.

Dette har mange idrætter og udøvere gennem årene haft stor glæde af. Og disse trænere har været med til, at der er sket en positiv udvikling indenfor mange af vores idrætter.

I 2015 kan vi blandt mange successer nævne trænernes indsats i forbindelse med Special Olympics World Games i Los Angeles i juli og med videreudviklingen i ”Unge Atleter i Front”.

Det er breddeudvalgets indtryk, at vi efterhånden har samarbejde med mange kvalificerede trænere, som bidrager med faglige og menneskelige egenskaber.

Projektet ”Skolesport Leg, Liv og Læring” blev afsluttet i 2015 Dette afløses af projektet ”Superleder”.

I 2016 udarbejder vi en ny Special Olympics politik, som skal afløse den tidligere, som vi har arbejdet ud fra de sidste 3 år.

I efteråret 2015 var klubber og idrætsudvalg indkaldt til to fyraftensmøder (øst og vest for Storebælt). Begge måtte desværre aflyses på grund at for få tilmeldinger. Her var et af temaerne ”brug af hjemmeside og kalender”.

Det er breddeudvalgets håb, at flere vil lægge arrangementer og stævner ind på vores fælles kalender på hjemmesiden.

I 2015 har vi afholdt 5 møder. Her af to via Skype.

Jan Rasmussen, som har siddet i breddeudvalget i en lang årrække, måtte i oktober af personlige grunde trække sig fra sin post i udvalget. Vi vil her benytte lejligheden til at sige dig stor tak for indsatsen.

# Børn og unge

## Sportsskoler

Vi har fantastiske værtsklubber rundt i landet, som virkelig arbejder hårdt med at lave ”verdens bedste” Sportsskoler.

På DHIF’s Facebookside ligger et fotoalbum fra årets skoler. Der er virkelig god gejst og masser af energi. Sportsskolerne udveksler energi i et bemærkelsesværdigt omfang – og med 8 sportsskoler mod 9 i 2014 og et samlet deltagerantal på 350 børn svarende til 2014 er deltagerantallet i gennemsnit pr. skole er steget.

Værtsklubberne er meget engagerede og udtrykker fine forslag til at udvikling af Sportsskole-Konceptet. Det handler både om konkrete ting som flere artikler til deltagerne og en Invitationstryksag med en lokal forside… Men også om udvidelse af målgrupper og/eller flere DHIF-Sportsskoler i Danmark.

## Skolesport Leg, Liv & Læring

Udgangen af 2015 var den officielle afslutning af projektet. Forhåbentlig vil mange af de idrætstilbud, der er igangsat rundt på de deltagende skoler fortsætte. For at hjælpe, de skoler der er kommet til i løbet af 2015 godt i gang, vil arbejdsgruppen omkring Skolesport LLL være i tæt kontakt med ildsjælene på disse skoler frem til skoleårets afslutning i juni 2016.

Ligeledes er der inviteret til afsluttende netværksdag den 8. marts 2016 for alle deltagende skoler/SFO’er og idrætsforeninger, hvor det overordnede tema er forankring. Desuden inviteres der til fælles idrætsdag for alle deltagende skoler i efteråret 2016.

I efteråret 2015 blev der afviklet fælles idrætsdag to forskellige steder i Jylland - Herning og Års. To succesfulde dage, hvor 173 elever fra 8 forskellige specialskoler/klasser i Jylland tog imod invitationen.

Status ved projektets afslutning er at 36 skoler fra 24 forskellige kommuner i Danmark har deltaget i projektet. Ca. 550 børn/unge med udviklingshandicap og 47 idrætsforeninger har været involveret.

Som afløser for Skolesport LLL er et nyt inklusionsprojekt igangsat 1. februar 2016 med titlen ”Superleder – fra skole til sport”. Dermed kan vi fortsat have fokus på at hjælpe børn og unge ud i det frivillige foreningsliv.

## Skolefodboldturnering

Antallet af deltagende hold var det højeste til dato i Skolefodboldturneringens historie: 58 hold (fordelt med 34 hold i Vest og 24 hold i Øst).

Skolefodboldturneringen kører godt. Der kommer flere nye hold til – ligesom der naturligt er skoler som holder op.

Specialskoler eller skoler med specialklasser for børn og unge i alderen 13-18 år, som pga. generelle indlæringsvanskeligheder modtager specialundervisning – er deltager-målgruppen for turneringen.

Turneringen er en éndags turnering, hvor både de indledende pulje kampe og finalerunderne afvikles inden for de 4 timer. Der spilles udendørs på 7-mandsbaner. Turneringen følger DHIF-fodbolds regelsæt ligesom vi anvender retningslinjerne for turneringsafvikling i Special Olympics regi - med officiel stævneåbning, kampe samt fælles ceremoni omkring præmiering til alle.

Det er fantastiske stævner præget af intensitet, koncentration og glæden ved fodboldspillet.

Begge stævner har gode samarbejder med det lokale Fodbold college – hhv. Silkeborg Fodbold College og Birkerød Fodbold College.

## Børn- og ungeprojektet Unge Atleter i Front (UAF)

Der har været stor aktivitet i form af samlinger og stævner i UAF i 2015. Det helt store fokus har været at skabe et fælleskab for alle udøvere, forældre, trænere og ledere som er en del af UAF.

DHIF har nu 5 velfungerende talenthold i bordtennis, CP-fodbold, goalball, ridning og svømning. Derudover holder UAF trænerne øje med fremtidens talentudøvere inden for atletik og kørestolsbasket. Vi har i alt omkring 100 aktive børn og unge i UAF.

Som højdepunkter fra 2015 kan nævnes Pressalit Junior Sport Akademi, hvor undervisningskoncept IPC’s Proud Paralympian blev introduceret for talentudøverne af personale fra IPC hovedkvarteret i Bonn. Derudover var alle UAF trænere med til DHIF’s første talentudviklingsseminar og mange gode ideer blev skabt til udvikling af UAF med inspiration fra US Paralympics.

Projekt UAF udløb i princippet med udgangen af 2015, men breddeudvalget er ikke i tvivl om, at projektet skal fortsætte. En ny projektbeskrivelse forventes derfor at blive godkendt i løbet af 2016 med afsæt i det hidtidige vellykkede projekt tilføjet nye initiativer bl.a. med en indsats rettet mod svært fysisk handicappede børn og unge.

## Paralympic Play Day

Igen i år afholdte DHIF Paralympic Day på SDU Campus i Odense i samarbejde med Sahva. Der var i alt 33 deltagere, hvor den yngste var 4 år gammel og den ældste 19 år. Eliteudøverne Daniel Wagner Jørgensen og Frida Jersøe samt 35 talenter fra Unge Atleter i Front stod klar til at lave en masse idræt med deltagerne.

Der blev også afholdt en workshop for forældre. Som noget nyt deltog to af vores UAF ambassadører svømmeren Camilla Aagaard og atletik udøveren Anton Finne.

Familiernes evaluering har været meget positivt og alle vil anbefale andre at deltage. Mange forældre har kommet med konstruktivt ris og ros og gode ideer, som vi nu bruger til at lave et brag af en Paralympic Day den 8. oktober 2016, hvor vi vil forsøge at udnytte den opmærksomhed, som PL i Rio afføder.

# Special Olympics

## Opfølgning på Special Olympics politik 2013 – 2015

Special Olympics politikken for 2013 – 2015 er i skrivende stund under evalueringen. Sikkert er det dog, at politikken har været en velfungerende rettesnor for Special Olympics arbejdet, og at meget er nået uden vi dog er kommet i hus med alle målsætninger. Vi er kommet langt med etablering af nye idrætstilbud i almenidrætsforeninger, der er sket meget ift. samarbejde med sponsorer inkl. Lions, som tegner positivt for de kommende år, og vi er klar til at præsentere flere Special Olympics sundhedsprogrammer på idrætsfestivalen i maj i Holstebro.

En ny Special Olympics politik for 2016 – 2019 vil blive udarbejdet i løbet af marts og april 2016.

## Special Olympics World Summer Games (SOWSG)

Fra den 21. juli og 14 dage frem deltog vi i SOWSG med 68 atleter og 23 trænere/ledere. Forud gennemførtes en række træningssamlinger i de 10 idrætter og en fælles samling for hele holdet i maj.

Trods større og mindre skæverter fra arrangørernes side blev vores deltagelse en succes. Det danske hold var samlet set væsentlig bedre forberedt end ved tidligere stævner bl.a. fordi kravene til deltagerne var blevet skærpet og træningsforberedelse intensiveret under ledelse af de dygtige trænere. De ca. 100 hjembragte medaljer er ikke nødvendigvis garanti for succes grundet det særlige divisioneringssystem, men flotte idrætspræstationer bl.a. målt ift. opsatte målsætninger og mange personlige rekorder gør, at deltagelsen var en stor succes.

Som mange sikkert har erfaret, blev holdet fulgt af et filmhold fra Nordisk Film. Det mundede ud i en udsendelsesrække på TV2 ”Til den store guldmedalje”. Det har affødt meget opmærksomhed.

En anden udløber af TV-udsendelserne var muligheden for at indgå sponsoraftaler med Det Faglige Hus og Ford.

## Special Olympics i Almenidrætten

Projekt Special Olympics i Almenidrætten (SOIA), hvor vi samarbejder med Badminton Danmark,

Dansk Floorball Union og Dansk Håndbold Forbund om at etablere idrætstilbud for spillere med udviklingshandicap, har indtil nu bevirket at ca. 18-20 klubber allerede har etableret eller er lige ved at etablere lokale klubtilbud.

Stort set samtlige de almene idrætsforeninger, der har været kontakt til i forbindelse med projektet, har været positive i.f.t. idéen med at etablere et idrætstilbud i deres forening for spillere med udviklingshandicap. Man har haft stor forståelse og sympati for den bagvedliggende holdning om, at man som udøver med udviklingshandicap bliver fodboldspiller i en fodboldklub, badmintonspiller i en badmintonklub osv. Og man har også kunnet forestille sig, hvordan etableringen af et idrætstilbud for spillere med udviklingshandicap i foreningen kunne have en positiv ”feedback værdi” fra omverdenen og i.f.t. selvopfattelsen og kulturen i foreningen.

Hvis den konkrete etablering af flere idrætstilbud ikke er lykkedes, handler det derfor ikke om modstand på foreningsniveau! Snarere om ressourceprioriteringen i DHIF og specialforbund, samt praktiske forhold vedr. rekruttering af trænere, rekruttering af spillere og samarbejde med kommuner.

I SOIA-projektet er der ikke en samarbejdsaftale med DBU. Derfor varetages etableringen af fodboldtilbud udelukkende af DHIF’s idrætskonsulenter i samarbejde med ressourcepersoner fra DHIF’s Idrætsudvalg for Fodbold. Bedømt ud fra antallet af fodboldtilbud er denne model ikke mindre effektiv end i de 3 øvrige idrætsgrene.

## SO-hjemmeside og FB-side

I efteråret lancerede vi en selvstændig hjemmeside for Special Olympics Danmark. Den findes på adressen: www.specialolympics.dk. Vi har her samlet en række informationer om Special Olympics Danmark, - både rent faktuelt om organisationen, men også om de enkelte idrætter der dyrkes under Special Olympics-konceptet i Danmark. Siden er fortrinsvis en informationsside, som skal gøre det nemmere for udøvere, trænere og klubber at finde informationerne om Special Olympics.

Vi vil fortsat bruge Special Olympics facebook-siden til opdatering af nyheder. En facebook-side som i fbm. deltagelsen ved Special Olympics World Summer Games og de efterfølgende tv-udsendelser på TV2 fik et gevaldigt boost i årets løb. Det ser heldigvis ud til at vi formår at opretholde en fin interesse via facebook-siden og den bliver flittigt besøgt og har mange følgere.

# Andre aktiviteter

## Sommerhøjskole

Sommerhøjskolen på Egmonthøjskolen var endnu engang en uge fyldt med masser af idræt, socialt samvær, sol og glade udøvere. Egmont Højskolen er et fantastisk sted at afholde en idrætslejr. De fysiske rammer og hele personalet gør, at det næsten kun kan blive godt. I 2015 var deltagerantallet på 107 fordelt på 6 idrætter – cykling, kørestolsfodbold, sejlads, svømning, ”Idræt på kryds og tværs” samt kørestolsrugby, som var tilbage efter en del års fravær. Deltager antallet var tilfredsstillende, men vi kan sagtens være flere, og det håber, vi at vi bliver i 2016, hvor det igen er i uge 27.

## Fælles-/udviklingstrænere

En hel del af vores Idrætsudvalg har tilknyttet fællestrænere – trænere der fungerer som landstrænere og/eller som gæstetrænere i vores medlemsklubber. Rekrutteringen af trænere fungerer oftest via opslag på DHIF’s hjemmeside, henvendelse til klubberne og via specialforbund i DIF. Der er stor respons på stillingsopslagene, og vi er stolte over det team af fællestrænere vi har i DHIF. Der er et meget højt fagligt niveau og trænere er meget engagerede i deres idræt og de atleter der er tilknyttet landsholdene.

## Deltagelse i udenlandske stævner

Breddeudvalget har de sidste år bevilliget tilskud til deltagelse i stævner i udlandet. Tilskud ydes til bl.a. idrætter, som ikke har elitestatus og dermed ikke får støtte fra Eliteudvalget, og til Special Olympics stævner. Rettesnor for tilskuddet har været, at der højst kan dækkes transport- og opholdsudgifter for trænere og ledere samt ydes et tilskud på 700 kr. pr atlet. Tilskud til atleter gælder dog ikke til stævner, hvor alle onsite udgifter dækkes af arrangørerne, hvilket ofte er tilfældet til Special Olympics stævner.

Der er stor interesse for deltagelse i stævner i udlandet i idrætsudvalgene. I 2015 bevilligede

Breddeudvalget således i alt ca. 270.000 kr. til deltagelse i 32 stævner i udlandet fordelt på 13 idrætter med deltagelse af ca. 210 atleter og 60 trænere og ledere.

# Andre temaer

## Økonomi

Breddeudvalget havde i 2015 et underforbrug på 89 tkr. Der er anvendt 78 tkr. (100 tkr.) til Special Olympics World Summer Games, 114 tkr. (145 tkr.) til Sportsskoler og 1.162 tkr. (1.200 tkr.) til øvrige aktiviteter herunder tilskud til idrætsudvalgene. Tallene i parentes angiver budgettal efter løbende reguleringer.

En del idrætsudvalg havde midler fra fonde og legater. Som tidligere varslet så er den del heraf, der ikke øremærket blevet indtægtsført – et samlet beløb på 133 tkr.

Det årlige tilskud fra DBU på 100 tkr. for 2015 har vi fortsat til gode.

Med disse to forhold indregnet betyder det, at området øvrige aktiviteter herunder tilskud til idrætsudvalg stort set rammer budgettet med et underforbrug på 5 tkr.

Bag dette tal ligger dog store variationer med større og mindre over- og underforbrug på mange idrætsudvalg. Trods dette er breddeudvalget tilfredse med årets resultat.

## Idrætsudvalgene

**Aktivitetspuljen**

Aktivitetspuljen bruges fortsat flittigt af mange idrætsudvalg til at søge om tilskud til aktiviteter, som ikke kunne beskrives og budgetteres præcist i udvalgenes budgetansøgninger tilbage i efteråret 2014. Derfor giver det fortsat mening at have aktivitetspuljen. Nogle udvalg finder dog, at det er svært at bruge ansøgningsskemaet. Derfor vil breddeudvalget overveje om det kan laves nemmere tilgængeligt.

**Licensordning**

Licensordningen har kørt uændret i 2015 ift. tidligere år. Dermed tilgår halvdelen af indtægterne idrætsudvalgene. Der er fortsat en del idrætsudvalg, som glemmer at anvende denne indtægt.

Der er fortsat ind i mellem tekniske udfordringer ift. klubbers licensindberetninger via hjemmesiden, og efterhånden som vores samarbejde med andre specialforbund kommer der udfordringer med at få vores licenssystemer til at spille samme med specialforbundenes systemer.

Det kan betyde, at vi på sigt skal ændre eller udfase vores licenssystem.

**Ildsjæleprisen**

Det er blevet en god tradition at Breddeudvalget uddeler årets Ildsjælepris ifbm. DHIF’s Repræsentantskabsmøde. Feltet var også i 2015 bredt og de nominerede var dels fra klubverdenen og fra DHIF’s Idrætsudvalg, og det er et synligt tegn på at der findes rigtig mange ildsjæle i handicapidrætten, både på trænersiden og i det administrative led. Prismodtageren i 2015 var Jesper Overgaard, Formand for den odenseanske kørestolsrugbyklub Valhalla Warriors og med i bestyrelsen i Dansk Håndcykelklub.

Også i 2015 er ”ildsjæleprisen” blevet uddelt til en af de helt særlige ildsjæle i handicapidrætten, der frivilligt og uden egen vinding knokler og yder en ganske særlig indsats for andre. Prisen er blevet uddelt siden 2008 og med prisen følger et kontant skulderklap på kr. 5.000.

Denne gang kunne vi overraske Jesper Overgaard, som intetanende var mødt op til repræsentantsskabsmødet i Kolding. Jesper fik prisen for sit store engagement indenfor håndcykling og kørestolsrugby. Her er han aktiv både med udvalgsarbejde, klubarbejde og afvikling af stævner.

# Afslutning

Afslutningsvis vil breddeudvalget gerne takke alle både frivillige og ansatte for indsatsen for breddeidrætten i 2015.

Breddeudvalgets medlemmer og breddestaben er altid glade for kontakten til og samarbejdet med idrætsudvalgene. Vi ved, der bliver lagt mange frivillige timer i at arrangere FM-er, træningssamlinger og på at tænke nye tanker inden for de enkelte idrætter.

Så vi ser frem til endnu et godt idrætsår 2016.

|  |  |  |  |  |
| --- | --- | --- | --- | --- |
| Forbundmestre | | | | |
| **Idræt** | **Mesterskab** | **Division** | **Guld (navne/hold)** | **Klub** |
| Boccia | Forbundsmester | A1 rækken - Individuel | Jan Rasmussen | Vordingborg Handicap Idræt |
| Boccia | Forbundsmester | B1 rækken - Individuel | John Secher | DHIF for Horsens og Omegn |
| Boccia | Forbundsmester | E1 rækken - Individuel | Hanne Madsen | LAVIA - Århus |
| Boccia | Forbundsmester | U1 rækken - Individuel | Jonas Kristensen | Spætten, Næstved |
| Boccia | Forbundsmester | A1 rækken - Individuel | Henrik Woffinden | Ballerup Handicap Idræts Club |
| Boccia | Forbundsmester | A1 rækken - Hold | Ballerup | Ballerup Handicap Idræts Club |
| Boccia | Forbundsmester | E1 rækken - Hold | Århus 1 | LAVIA-Århus |
| Boccia | Forbundsmester | U1 rækken - Hold | Kolding | Kolding Handicap Idræt |
| Boccia | Forbundsmester | B1 rækken - Hold | Ballerup | Ballerup Handicap Idræts Club |
| Boccia | Forbundsmester | C1 rækken - Hold | Haderslev | Haderslev Handicap Idræts |
| Boccia | Forbundsmester | D1 rækken - Hold | Middelfart | Middelfart Boccia Handicap |
| Boccia | Forbundsmester | C1 rækken - Individuel | Daniel Laursen | Ballerup Handicap Idræts Club |
| Boccia | Forbundsmester | D1 rækken - Individuel | Anni Jørgensen | Middelfart Boccia Handicap |
| Boccia | Forbundsmester | F1 rækken - Individuel | Klaus Andersen | Spætten, Næstved |
|  |  |  |  |  |
| Bowling | Forbundsmester | A-Rækken | Viborg 4 | Lavia Viborg |
| Bowling | Forbundsmester | B-Rækken | HIVO 1 | Hivo Vejle og omegn |
| Bowling | Forbundsmester | C-Rækken | Viborg 6 | Lavia Viborg |
| Bowling | Forbundsmester | D-Rækken | DGS 5 | De Glade Smølfer |
| Bowling | Forbundsmester | E-Rækken | HIVO 2 | Hivo Vejle og omegn |
| Bowling | Forbundsmester | R/A-Rækken | IH Aalborg 1 | Idrætsforeningen for Handicappede i Aalborg |
| Bowling | Forbundsmester | R/B-Rækken | Team Haslev | Haslev Handicap Idræt |
| Bowling | Forbundsmester | R/C-Rækken | DGS 4 | De Glade Smølfer |
| Bowling | Forbundsmester | R/D-Rækken | Lavia 3 | Lavia Viborg |
|  |  |  |  |  |
| El-Hockey | Forbundsmester | 1. Division | Aarhus Rolling Tigers 1 | Aarhus |
| El-Hockey | Forbundsmester | 2. Division | Åbenrå Danfoss Racers | Åbenrå |
| El-Hockey | Forbundsmester | 3. Division Øst | Odense wheelers 1 | Odensen |
| El-Hockey | Forbundsmester | 3. Division Vest | Aarhus Rolling Tigers 1 | Aarhus |
|  |  |  |  |  |
| Fodbold | Special Olympics | A-Rækken | Hammerum IF | Hammerum IF |
| Fodbold | Special Olympics | B-Rækken | HIF91 | HIF 91 |
| Fodbold | Special Olympics | C-Rækken | BHIC | BHIC |
| Fodbold | Special Olympics | D-Rækken | BK Enghaven 3 | BK Enghaven |
| Fodbold | Special Olympics | CP-rækken | Sejs-Svejbæk Idrætsforening | Sejs-Svejbæk Idrætsforening |
|  |  |  |  |  |
| Golf | Forbundsmester | Damer | Mette Wegse Lynggaard | Skjoldenæsholm golf klub |
| Golf | Forbundsmester | Herre (slagspil) | Stefan Mørkholt | Gyttegården golf klub |
| Golf | Forbundsmester | Herre (stableford) | Hans Møllegaard | Roskilde GK |
| Golf | Forbundsmester | Special Olympics | Tom Petersen | Helsingør Golf Club |
|  |  |  |  |  |
| Hal-Hockey | Forbundsmester | A-rk. | VIKA Thisted | VIKA Thisted |
| Hal-Hockey | Forbundsmester | B-rk. | Horsens Freja | Horsens Freja |
| Hal-Hockey | Forbundsmester | C-rk. | Pilehaven | Lundhave Idrætsforening |
| Hal-Hockey | Forbundsmester | D-rk. | Aalestrup | HIF91 |
| Hal-Hockey | Forbundsmester | E-rk. | Haderslev | H.H.I - Forening for dem med særlige behov |
|  |  |  |  |  |
| Håndbold | Special Olympics | A række | Struer FH (1) | Struer FH |
| Håndbold | Special Olympics | B række | Skjerne Håndbold | Skjern IF |
| Håndbold | Special Olympics | C række | Aarhus Specials Star | Aarhus |
|  |  |  |  |  |
| Håndcykling | Forbundsmester | WH3 | Camilla Aunsholm Madsen | Dansk Håndcykel klub |
| Håndcykling | Forbundsmester | Wh4 | Aase Kvolbæk | Dansk Håndcykel klub |
| Håndcykling | Forbundsmester | MH1 | Lars Sørensen | Dansk Håndcykel klub |
| Håndcykling | Forbundsmester | MH2 | Jens Søndergaard | Dansk Håndcykel klub |
| Håndcykling | Forbundsmester | MH3 | Michael Jensen | Dansk Håndcykel klub |
| Håndcykling | Forbundsmester | MH4 | Kim K. Christensen | Dansk Håndcykel klub |
| Håndcykling | Forbundsmester | MH5 | Allan Schmidt | Dansk Håndcykel klub |
|  |  |  |  |  |
| Kørestolsbasket | Forbundsmester |  | Viborg Dunker`s | LAVIA Viborg |
|  |  |  |  |  |
| Kørestolsfodbold | Forbundsmester |  | Rollingdevils 1 | LAVIA Aarhus |
|  |  |  |  |  |
| Kørestolsrugby | Forbundsmester |  | Falcons | Frederiksberg Handicap Idræt |
|  |  |  |  |  |
| Kørestols Tennis | Danmarksmester | Herresingle | Christoffer Holme | Odense Tennis Club |
| Kørestols Tennis | Danmarksmester | Damesingle | Louise Willerslev-Olsen | KB |
| Kørestols Tennis | Danmarksmester | Juniorer | Kristoffer Mørk Sørensen | Birkerød |
|  |  |  |  |  |
|  |  |  |  |  |
| Ridning/Paradressur | Danmarksmester | Grad 1 (B) | Stinna Tange Kaastrup | Thorup Sportsrideklub |
| Ridning/Paradressur | Danmarksmester | Grad 2 | Caroline Cecilie Nielsen | Høsterkøb Rideklub |
| Ridning/Paradressur | Danmarksmester | Grad 3 | Tobias Thorning Jørgensen | Hejlsminde Rideklub |
| Ridning/Paradressur | Danmarksmester | Grad 4 | Line Thorning Jørgensen | Hejlsminde Rideklub |
|  |  |  |  |  |
| Show Down | Forbundsmester | Dame række | Anja Støvring | Showdown klubben København |
| Show Down | Forbundsmester | Herre række | Brian Winther Knudsen | Lavia Århus |
|  |  |  |  |  |
| Skydning | Danmarksmester | DM SH1 60 liggende - luft | Jens Frimann | Næstved |
| Skydning | Danmarksmester | DM SH2 60 liggende - luft | Johnny Andersen | Næstved |
| Skydning | Danmarksmester | DM SH3 60 liggende - luft | Lene Christiansen | Haslev HI |
| Skydning | Forbundsmester | FM SH1 60 stående - luft | Jens Frimann | Næstved |
| Skydning | Forbundsmester | FM SH2 60 stående - luft | Johnny Andersen | Næstved |
| Skydning | Forbundsmester | FM SH1 60 skud luftpistol | Lone Overbye | DSB/ASF |
| Skydning | Forbundsmester | FM junior 40 skud luft | Magnus Jacobsen | Næstved |
| Skydning | Forbundsmester | FM junior 40 skud salon | Denise Mortensen | DSB/ASF |
| Skydning | Forbundsmester | LTM luft 40 skud kl. 1 | Camilla Nielsen | DSB/ASF |
| Skydning | Forbundsmester | LTM luft 40 skud kl. 2 | Nicolaj Catteral | Olympia Struer |
| Skydning | Forbundsmester | LTM luft 40 skud kl. 3 | Brian Ottosen | Kalundborg HIF |
| Skydning | Forbundsmester | LTM elektron 40 skud kl. 1 | Hayri Tulumco | Kalundborg HIF |
| Skydning | Forbundsmester | LTM elektron 40 skud kl. 2 | Gulla Jensen | Næstved Skytteforening |
| Skydning | Forbundsmester | LTM elektron 40 skud kl. 3 | Jens Nielsen | Randers Skyttekreds |
| Skydning | Forbundsmester | LTM salon 40 skud kl. 1 | Nils Teglgaard | SHIF Skive |
| Skydning | Forbundsmester | LTM Salon 40 skud kl. 2 | Teit Flissikowski | Olympia Struer |
| Skydning | Forbundsmester | LTM salon 40 skud kl. 3 | Jan Jørn Jensen | Randers Skyttekreds |
| Skydning | Forbundsmester | LTN Salon 40 skud kl. 4 | Johnny Jensen | Randers Skyttekreds |
|  |  |  |  |  |
| Svømning | Forbundsmester | 50 m fri kvinder F3 | Mette Lynggaard | Ringsted HIF |
| Svømning | Forbundsmester | 50 m fri kvinder B | Camilla Aagaard | I.H. Aalborg |
| Svømning | Forbundsmester | 50 m fri kvinder A | Susan Hansen | Ringsted HIF |
| Svømning | Forbundsmester | 50 m fri kvinder D | Eva Rosted | Sigma Swim Allerød |
| Svømning | Forbundsmester | 50 m fri kvinder N | Signe Vestergaard | Maribo HIF |
| Svømning | Forbundsmester | 50 m fri kvinder F2 | Camilla Aagaard | Esbjerg Svømmeklub |
| Svømning | Forbundsmester | 100 m fri kvinder F3 | Laura Martens Christensen | I.H. Aalborg |
| Svømning | Forbundsmester | 100 m fri kvinder B | Camilla Aagaard | I.H. Aalborg |
| Svømning | Forbundsmester | 100 m fri kvinder A | Susan Hansen | Ringsted HIF |
| Svømning | Forbundsmester | 100 m fri kvinder D | Eva Rosted | Sigma Swim Allerød |
| Svømning | Forbundsmester | 100 m fri kvinder N | Signe Vestergaard | Maribo HIF |
| Svømning | Forbundsmester | 100 m fri kvinder F2 | Camilla Nielsen | Esbjerg Svømmeklub |
| Svømning | Forbundsmester | 200 m fri kvinder F3 | Louise Bast Aaby | Neptun Randers |
| Svømning | Forbundsmester | 200 m fri kvinder B | Camilla Aagaard | I.H. Aalborg |
| Svømning | Forbundsmester | 200 m fri kvinder D | Eva Rosted | Sigma Swim Allerød |
| Svømning | Forbundsmester | 200 m fri kvinder N | Signe Vestergaard | Maribo HIF |
| Svømning | Forbundsmester | 400 m fri kvinder A | Louise Pedersen | Brøndby HIF |
| Svømning | Forbundsmester | 50 m brystsv kvinder F3 | Rikke Jensen | Sælungerne |
| Svømning | Forbundsmester | 50 m brystsv kvinder B | Camilla Aagaard | I.H. Aalborg |
| Svømning | Forbundsmester | 50 m brystsv kvinder A | Susan Hansen | Ringsted HIF |
| Svømning | Forbundsmester | 50 m brystsv kvinder D | Eva Rosted | Sigma Swim Allerød |
| Svømning | Forbundsmester | 50 m brystsv kvinder N | Maja Przeklasa | Maribo HIF |
| Svømning | Forbundsmester | 50 m brystsv kvinder F2 | Camilla Nielsen | Esbjerg Svømmeklub |
| Svømning | Forbundsmester | 100 m brystsv kvinder F3 | Laura Martens Christensen | I.H. Aalborg |
| Svømning | Forbundsmester | 100 m brystsv kvinder B | Camilla Aagaard | I.H. Aalborg |
| Svømning | Forbundsmester | 100 m brystsv kvinder A | Susan Hansen | Ringsted HIF |
| Svømning | Forbundsmester | 100 m brystsv kvinder D | Eva Rosted | Sigma Swim Allerød |
| Svømning | Forbundsmester | 100 m brystsv kvinder N | Signe Vestergaard | Maribo HIF |
| Svømning | Forbundsmester | 100 m brystsv kvinder F2 | Camilla Nielsen | Esbjerg Svømmeklub |
| Svømning | Forbundsmester | 50 m rygsvømning kvinder F3 | Rikke Jensen | Sælungerne |
| Svømning | Forbundsmester | 50 m rygsvømning kvinder A | Louise Pedersen | Brøndby HIF |
| Svømning | Forbundsmester | 50 m rygsvømning kvinder B | Camilla Aagaard | I.H. Aalborg |
| Svømning | Forbundsmester | 50 m rygsvømning kvinder D | Eva Rosted | Sigma Swim Allerød |
| Svømning | Forbundsmester | 50 m rygsvømning kvinder N | Signe Vestergaard | Maribo HIF |
| Svømning | Forbundsmester | 100 m rygsvømning kvinder F3 | Laura Martens Christensen | I.H. Aalborg |
| Svømning | Forbundsmester | 100 m rygsvømning kvinder A | Louise Pedersen | Brøndby HIF |
| Svømning | Forbundsmester | 100 m rygsvømning kvinder D | Eva Rosted | Sigma Swim Allerød |
| Svømning | Forbundsmester | 100 m rygsvømning kvinder N | Signe Vestergaard | Maribo HIF |
| Svømning | Forbundsmester | 50 m butterfly kvinder F3 | Louise Bast Berg Aaby | Swimteam Neptun |
| Svømning | Forbundsmester | 50 m butterfly kvinder B | Camilla Aagaard | I.H. Aalborg |
| Svømning | Forbundsmester | 50 m butterfly kvinder D | Eva Phister Hansen | Korsør HIF |
| Svømning | Forbundsmester | 50 m butterfly kvinder N | Maje Przeklasa | Maribo HIF |
| Svømning | Forbundsmester | 100 m butterfly kvinder F3 | Laura Martens Christensen | I.H. Aalborg |
| Svømning | Forbundsmester | 200 m medley kvinder F3 | Laura Martens Christensen | I.H. Aalborg |
| Svømning | Forbundsmester | 200 m medley kvinder A | Marie Husfeldt Hendriksen | Sigma Swim Allerød |
| Svømning | Forbundsmester | 200 m medley kvinder D | Eva Rosted | Sigma Swim Allerød |
| Svømning | Forbundsmester | 50 m fri mænd F3 | Jakob Heeb | Esbjerg Svømmeklub |
| Svømning | Forbundsmester | 50 m fri mænd B | Jan Johansen | I.H. Aalborg |
| Svømning | Forbundsmester | 50 m fri mænd A | Jonas Bastian Sørensen | Ringsted HIF |
| Svømning | Forbundsmester | 50 m fri mænd D | Nis Heide Pinnerup | Viborg HIF |
| Svømning | Forbundsmester | 100 m fri mænd F3 | Jakob Heeb | Esbjerg Svømmeklub |
| Svømning | Forbundsmester | 100 m fri mænd B | Jan Johansen | I.H. Aalborg |
| Svømning | Forbundsmester | 100 m fri mænd A | Niklas Jakobsen | Maribo HIF |
| Svømning | Forbundsmester | 100 m fri mænd D | Nis Heide Pinnerup | Viborg HIF |
| Svømning | Forbundsmester | 200 m fri mænd A | Jonas Bastian Sørensen | Ringsted HIF |
| Svømning | Forbundsmester | 200 m fri mænd F3 | Jakob Heeb | Esbjerg Svømmeklub |
| Svømning | Forbundsmester | 200 m fri mænd B | Jan Johansen | I.H. Aalborg |
| Svømning | Forbundsmester | 200 m fri mænd D | Nikolaj Lund | Korsør HIF |
| Svømning | Forbundsmester | 400 m fri mænd A | Jonas Nibe Klit | Ringe Svømme Klub |
| Svømning | Forbundsmester | 400 m fri mænd D | Nis Heide Pinnerup | Viborg HIF |
| Svømning | Forbundsmester | 50 m brystsv mænd F3 | Jakob Heeb | Esbjerg Svømmeklub |
| Svømning | Forbundsmester | 50 m brystsv mænd A | Bo Bertelsen | Ringsted HIF |
| Svømning | Forbundsmester | 50 m brystsv mænd B | Jan Johansen | I.H. Aalborg |
| Svømning | Forbundsmester | 50 m brystsv mænd D | Marcus Tufvesson Munkholm | Sigma Swim Allerød |
| Svømning | Forbundsmester | 100 m brystsv mænd F3 | Jakob Heeb | Esbjerg Svømmeklub |
| Svømning | Forbundsmester | 100 m brystsv mænd B | Jan Johansen | I.H. Aalborg |
| Svømning | Forbundsmester | 100 m brystsv mænd A | Bo Bertelsen | Ringsted HIF |
| Svømning | Forbundsmester | 100 m brystsv mænd D | Marcus Tufvesson Munkholm | Sigma Swim Allerød |
| Svømning | Forbundsmester | 50 m rygsvømning mænd F3 | Jakob Heeb | Esbjerg Svømmeklub |
| Svømning | Forbundsmester | 50 m rygsvømning mænd B | Jan Johansen | I.H. Aalborg |
| Svømning | Forbundsmester | 50 m rygsvømning mænd A | Jonas Nibe Klit | Ringe Svømme Klub |
| Svømning | Forbundsmester | 50 m rygsvømning mænd D | Nis Heide Pinnerup | Viborg HIF |
| Svømning | Forbundsmester | 100 m rygsvømning mænd B | Jan Johansen | I.H. Aalborg |
| Svømning | Forbundsmester | 100 m rygsvømning mænd A | Jonas Bastian Sørensen | Ringsted HIF |
| Svømning | Forbundsmester | 100 m rygsvømning mænd D | Nis Heide Pinnerup | Viborg HIF |
| Svømning | Forbundsmester | 50 m butterfly mænd A | Peter W Jensen | Sælungerne |
| Svømning | Forbundsmester | 50 m butterfly mænd D | Marcus Tufvesson Munkholm | Sigma Swim Allerød |
| Svømning | Forbundsmester | 100 m butterfly mænd A | Jonas Nibe Klit | Ringe Svømme Klub |
| Svømning | Forbundsmester | 200 m medley mænd D | Nis Heide Pinnerup | Viborg HIF |
| Svømning | Danish Open | 4x50 m Freestyle Mixed | Ringsted HIF | Ringsted HIF |
| Svømning | Danish Open | 4x50 m Individual Medley Mixed | Ringsted HIF | Ringsted HIF |

# Indledning - Eliteidrætsudvalgets beretning 2015

**Sportslig evaluering af 2015**

2015 har været et rigtig godt dansk sports år – også set med DHIF briller – hele 18 medaljer blev det til i året 2015, hvilket er 4 medaljer mere end det sidst sammenlignelige år i 2011, hvor det blev til 14 medaljer.

Med 18 medaljer er DHIF næstbedst blandt de 22 specialforbund i Danmarks Idrætsforbund, der har bidraget til de 121 EM- og VM-medaljer, som danske atleter har hjemført i 2015. Bedste forbund er sejlsport med et helt fænomenalt år 2015, hvor det blev til 20 medaljer.

9 af de danske medaljer er taget i de Team Danmark støttede idrætter: atletik, bordtennis og ridning – og det gjorde handicapidrætten til topscorer blandt de 17 idrætsgrene, som har bidraget til de 59 EM og VM medaljer, som der er taget i Team Danmark regi. Svømning fulgte lige efter med 8 medaljer.

Går vi tæt på de danske medaljer med et PL lige foran os, så er det glædeligt, at det er vore verdensklasseatleter i Team Danmark regi som tager medaljerne hjem. Daniel Wagner Jørgensen tog tre medaljer ved VM i atletik – og faktisk en fjerde ved VM i snowboard, Sophie Walløe og Peter Rosenmeier viste sig flot frem under EM i bordtennis på hjemmebane i Vejle med henholdsvis en sølv i single til Sophie, og en guld i hold og en sølv i single til Peter. Og Susanne Sunesen i paradressuren tog dobbelt sølv ved EM i Deauville, Frankrig. Også glædeligt at rugby med en stor DHIF investering i ryggen fortsætter sin positive udvikling, selv om de måtte ud i omkamp med Sverige og et nederlag, som gjorde at de måtte ”nøjes” med bronze. Og så viser de nye PL idrætter, badminton og taekwondo sig frem med en VM guld, sølv og bronze til Julie Thrane og en EM og VM guld til Lisa Kjær Gjessing.

DHIF’s ”egen” pris, Pressalits Keep Living Pris 2015 havde i sin 11. udgave havde i år valgt at flytte fokus fra atleterne til vore dygtige trænere, som har en stor andel i de præstationer, der ydes på konkurrencebanerne. Alle er deltidsansatte og har andet arbejde ved siden af og drømmer om en fuldtidsansættelse, så man kan give den fuld gas i hele fødekæden: rekruttering, talentudvikling og medaljer til de store mesterskaber. David Amager har siden 2009 stået i spidsen for Danmarks bedste paradressur ryttere. Sidenhen er det blevet til et utal af EM-, VM- og PL-medaljer, som den erfarne berider og træner har haft en stor andel i – og han blev hædret for sit store arbejde med årets handicapidrætspris; Pressalits Keep Living-pris 2015.

# De Paralympiske Sommerlege i Rio 2016

Den 15. udgave af sommerlegene finder sted fra den 7- - 18. september med deltagelse af 4350 atleter fra 170 lande, som skal dyste i 22 idrætter.

DHIF har et ønske om at så mange idrætter som muligt kan blive repræsenteret og at alle de store handicapgrupper (fysisk, syns- og udviklingshandicap) vil være repræsenteret, herunder at atleter med svære og mindre handicap vil være repræsenteret.

Danmark har mulighed for at sikre paralympisk deltagelse i Rio i ni idrætter og vi forventer at kunne sende en trup på 20-30 atleter af sted. Ni idrætsgrene er som sagt lige nu i spil - vores fem Team Danmark-støttede idrætter atletik, bordtennis, ridning, skydning og svømning, som skal kunne kvalificere sig til PL, og så har vi kørestolsrugby, kajak, cykling og kørestolstennis. I London bestod det danske hold af 28 idrætsudøvere fra otte idrætsgrene, og vi har en forventning om noget lignende i Rio, men hvor holdets størrelse i sagens natur også afgøres meget af rugbyholdets kvalifikation.

Tre danske atleter - bordtennisspillerne Peter Rosenmeier, I.H. Aalborg/FIFH Malmø, og Sophie Walløe, Ballerup HIC (p.t. Linz, Østrig) samt længdespringer og sprinter Daniel Wagner Jørgensen, Vejle IF er som de første udtaget til de Paralympiske Lege i Rio.

# Idrætter

Idrætten og ikke mindst atletens resultatpotentiale er afgørende for, hvordan Eliteidrætsudvalget støtter med udgangspunkt i det støttekoncept, som er udarbejdet for 2013 – 2016.

Eliteidrætter i DHIF regi er p.t. følgende: atletik, alpin skisport, bordtennis, cykelsport, goalball – herrer og damer, ridning, rugby, skydning og svømning. Alle er idrætter med et udviklingspotentiale og internationalt resultatperspektiv. Idrætterne støttes med midler til landstræner- og disciplintrænere, træningssamlinger og – lejre, samt konkurrencevirksomhed.

Udviklingsidrætter i DHIF er p.t. følgende: badminton, kajak, taekwondo og tennis. Idrætter som er kendetegnet ved at der er aktivitet, som ”peger opad”, men også p.t. er på et niveau, hvor der følger rådgivning med, og en meget begrænset økonomi fra Eliteudvalget.

Atleterne er kategoriseret i DHIF verdensklasse, DHIF eliteatleter og DHIF atleter – og i den nuværende elitepolitik er det som udgangspunkt udelukkende paralympiske idrætter og idrætsudøvere, som støttes. Individuelle idrætsudøvere i ikke paralympiske idrætter har mulighed for at opnå individuel støtte med udgangspunkt i et internationalt topresultat, defineret som et medaljeresultat ved EM og/eller VM, som anerkendes af DIF’s retningslinjer på området. Retningslinjer, som er kendetegnet ved udbredelse på verdensdele, antal atleter og officielt anerkendt mesterskab. Det gør at golf har været støttet kontinuerligt, selv om idrætten ikke er paralympisk.

Idrætsudvalg og landstrænere i et samspil med elitestab og Eliteudvalg sikrer i en konstruktiv dialog, at budgetter og sæsonplaner står mål med ambition og indsats hos vore idrætter og atleter.

Støttekoncept for 2013 – 2016 suppleres af håndbøger for atleter, trænere og holdledere (managere) samt budgetmateriale.

Et nyt støttekoncept for 2017 – 2020, der kan være med til at skabe fundamentet for stærke sportslige præstationer ved både EM, VM og PL i 2020 er under udarbejdelse. Støttekonceptet skal udvikles og høres af relevante parter og skal være klart efter PL 2016.

# Nye landstrænere i 2015

Der har i 2015 været udskiftning på landstrænerposterne i cykling, hvor Jesper Hvalsøe har erstattet Frank Høj. Miljøet omkring atleterne er centralt – og DHIF anerkender vigtigheden af at organisationen omkring landshold er engagerede, motiverede og investeringsparate – og det gøres bl.a. ved at sætte fokus på MUS og kompetenceudvikling for at realisere mål om at vinde medaljer til EM, VM og PL. I første omgang er fokus på landstrænerne i Team Danmark idrætterne: atletik, bordtennis, ridning, skydning og svømning, og herudover er der etableret et trænernetværk i DHIF regi for alle landstrænere i vore eliteidrætter med vidensdeling på tværs af idrætter med særligt fokus på det sportspsykologiske arbejde.

# Internationale mesterskaber på hjemmebane.

Danish Open blev afholdt i Esbjerg fra den 6. – 8. marts 2015 i Esbjerg. Det var 12. gang at stævnet blev afholdt og det var endnu en gang Svømmestadion Esbjerg der dannede rammerne om eventen. Stævnet rummer også forbundsmesterskaberne og er et samarbejde mellem Esbjerg Svømmeklub og Dansk Handicap Idræts-Forbund. Til Danish Open 2015 var der omkring 110 tilmeldte fra 12 forskellige nationer.

3-4 linjer om aflysning i 2016

2015 ITTF Para Table Tennis European Championship/ EM i parabordtennis blev afviklet i Spektrum i Vejle fra den 10. til 18. oktober 2015.

450 atleter fra 31 nationer indtog det nybyggede Spektrum i Vejle og leverede bordtennis i verdensklasse. Dette var det første store mesterskab der fandt sted i Spektrum. I alt rummede eventen omkring 650 akkrediterede personer. Desuden var der omkring lokale 300 frivillige med under afviklingen af EM i parabordtennis, som var med til at sikre at alt forløb planmæssigt i Spektrum.

EM i parabordtennis blev til i et samarbejde mellem Dansk Handicap Idræts-Forbund, Elite Vejle og Vejle Kommune. For gange gang bestod en arbejdsgruppe for sådan en type events af en god blanding af DHIF ansatte, frivillige fra det lokale idrætsmiljø i Vejle, samt repræsentanter fra Elite Vejle og Vejle Kommune. Desuden deltog frivillige fra DTBU og et par frivillige som tidligere har hjulpet til events.

For første gang under et parabordtennis event var der livestreaming fra samtlige 12 borde og DHIF oplevede en massiv interesse for dette på hjemmesiden for eventen som var ualmindeligt godt besøgt under afviklingen af EM.

Til EM i parabordtennis lykkedes det for alvor DHIF at inddrage lokal befolkningen i vores event, enten i form af meget engagerede frivillige eller som publikum der var nysgerrige efter at se det event, de havde læst så meget om i medierne. Desuden oplevede vi også at interessen for EM rakte langt ud over Vejles bygrænse da flere internationale tilskuere også fandt vej til EM i parabordtennis.

Internationale mesterskaber på hjemmebane har stor sportslig værdi. Vi får mulighed for at vise vore bedste atleter frem og så giver det også en mulighed for at de ”næstbedste” med et internationalt udviklingspotentiale kan få prøvet sig selv af i international sammenhæng. Vi har samtidig arbejdet strategisk og med succes med at bruge disse hjemmebane mesterskaber som lokomotiv for vort rekrutteringsarbejde. Ligeledes er mesterskaberne med til at understøtte de samarbejdsaftaler som vi har med en række specialforbund.

Sponsor og mediedelen i DHIF nyder også godt af disse store internationale events, og med DR’s køb af rettighederne til PL 2016 i Rio er det en ekstra bonus, at vi har en lang række internationale events på hjemmebane.

En eventstrategi for 2016 – 2020 er under udarbejdelse. Den afløser den tidligere udgave for 2010 – 2015.

# Team Danmark

Det positive samarbejde med Team Danmark forsatte igen i 2015, hvor de med Team Danmark aftalte sportslige målsætninger blev opfyldt i 2015 i atletik, bordtennis og ridning – men ikke i skydning og svømning, som er de idrætter der samarbejdes om. Team Danmark støttede idrætter stod for 9 af DHIF’s 18 medaljer i 2015.

Hovedårsagerne er følgende:

* DHIF har gennem de sidste år fået tilført flere og bedre trænerressourcer, således at kvaliteten i den daglige træning er blevet øget.
* De økonomiske rammer i det fælles elitebudget er blevet fordoblet siden 2012, hvilket bl.a. har givet mulighed for at tiltrække landstrænere med endnu større faglige kvalifikationer. Team Danmark har alene løftet sin støtte fra kr. 800.000,- i 2012 til 1.8 millioner i 2015.

Elitearbejdet i DHIF har som overordnet mål at tage flere medaljer til EM, VM og PL i perioden 2013 – 2016 end i perioden 2009-2012. Denne målsætning tager afsæt i erfaringer fra den seneste fireårige Paralympiske periode og de Paralympiske Lege. Team Danmark er en vigtig samarbejdspartner i opfyldelsen af denne målsætning, der dog nødvendiggør, at der udvikles og opprioriteres på en række områder frem mod PL 2016 i Rio.

DHIF kan glædeligt konstatere, at Team Danmark og DHIF går hånd i hånd med udgangspunkt i et tæt samarbejde for at opnå denne målsætning. I praksis betyder det, at Team Danmark lagde yderligere til i form af økonomisk støtte og ekspertbistand i 2015, således at der bl.a. var mulighed for, at vore atleter har flere starter i internationale stævner, idet vore atleter lige nu ikke er i nærheden af samme antal starter som de Olympiske idrætter. Den øgede stævnedeltagelse vil have en række afledte funktioner: sikre resultater ved EM og VM i 2015, generere Paralympiske kvotepladser så tidligt som muligt, opbygge stævneerfaringer, således at atleterne står bedre rustet til en evt. PL-deltagelse, samt give mulighed for at måle sig med konkurrenterne.

DHIF har fulgt trop med en øget økonomisk satsning – en prioritering, som også skal ses i lyset af, at DHIF selv er ansvarlig for planlægning og deltagelse i Paralympiske Lege med den betydelige afledte økonomi- og ressourceallokering, det medfører. Til sammenligning med andre specialforbund er Danmarks Idrætsforbund ansvarlig for planlægning og deltagelse i OL og de ressourcer og den økonomi, som er forbundet med dette.

DHIF noterer sig dog stadig, at der fortsat er den samme procentuelle fordeling af de økonomiske bidrag til det fælles elitebudget som tidligere år, idet DHIF’s andel fortsat udgør 60 procent, medens Team Danmarks andel udgør 40 procent

DHIF ser gerne en større balance mellem den finansielle støtte, som de 2 organisationer – DHIF og TD – bidrager med til handicapidrættens elitesatsninger for de kommende år.

# Talentudvikling og Aldersrelateret trænings koncept (ATK)

DHIF har et ønske om at sikre, at der er en rød tråd i arbejdet med rekruttering, talentidentifikation, talentudvikling og elite og derfor blev der i et samarbejde mellem DHIF og Team Danmark besluttet at udarbejde en talentudviklingspolitik med afledte mål, handlinger og værdier, selvom der selvfølgelig er nogle gennemgående principper, der har præget talentudviklingsarbejdet i DHIF (organisering og konkurrencestruktur).

Talentudviklingspolitikken blev præsenteret på et seminar med deltagelse af trænere, ledere og DHIF ansatte i forbindelse med EM i parabordtennis. Seminaret havde også deltagelse af sportschefer fra alle de nordiske lande og en meget inspirerende oplægsholder fra USA, Paul Ackermann, hvis deltagelse den amerikanske ambassade har støttet.

Implementering (forankring) af talentudviklingspolitik ske i regi af UAF (Unge Atleter i Front) og den nye projektbeskrivelse for UAF (2016 – 2020), hvor ATK træningsmanualer, talentudviklingsmiljøer, træner-uddannelse og talentudviklingskompetencer, konkurrencestruktur, talentidentifikation og udtagelse til hold er skrevet ind.

I 2013 indledtes i samarbejde med Team Danmark udarbejdelsen af tillæg til Alders Relateret Træningskoncept (ATK) for DHIF’s eliteidrætter i Team Danmark regi. Et projekt som DHIF tror på og forventer sig meget af. Et arbejde der har vist sig større end forventet, hvorfor det først vil blive afsluttet i 2017. ATK er dog færdiggjort i svømning og ridning, og implementeringsplanen for svømning er påbegyndt. Bordtennis er langt i processen, og skydning er igangsat, medens atletik stadig mangler at blive påbegyndt.

DHIF’s klubstruktur består af handicapidrætsklubber og raskidrætsklubber, som har medlemmer, som er handicappede og som derfor giver et tilbud til disse medlemmer. Kvaliteten af disse tilbud er meget forskellig – og taler vi børn og unge, er der for få kvalitetstilbud i DHIF’s klubber. Årsagerne er flere, bl.a. rekrutteringsgrundlag, som gør, at det er meget få børn og unge, som er i den enkelte klub, ligesom trænernes kompetencer er meget forskellige.

Generelt rekrutteres trænere fra raskidrætten, som har kompetencer inden for træning men ikke inden for pædagogikken (hvordan omgås jeg børn og unge med et handicap), handicaplære, klassifikation etc. Grundlæggende er mange ting ens i forhold til træningsmetoder og alderstrin – men der er forskelle. Som eksempel kan nævnes, at der er biomekaniske udfordringer omkring træning af atleter med amputationer, ligesom der med atleter med cerebral parese (spastikere) er forskel i den neurale fyring til muskulaturen, hvorfor træningen altid bør tilpasses til den enkelte atlet. For atleter med et udviklingshandicap skal der tages hensyn til motoriske udfordringer, ligesom den pædagogiske tilgang til denne målgruppe er helt central.

Kvaliteten af et træningstilbud for atleter med et handicap svinger således fra klub til klub, og manglende kompetencer ”koster” på træningsmiljøet (læs en god træningsoplevelse). Træning af atleter med et handicap får et kvalitetsboost i form af en unik samling træningskoncepter (ATK), der skal inspirere og rådgive trænere til at tænke ud af boksen og finde kreative træningsløsninger, der passer til den enkelte atlet.

Det er et mål at tillæggene integreres i de nuværende raskidrætters ATK efterhånden, som disse genoptrykkes, herunder at ATK’erne indarbejdes fremadrettet i specialforbundenes træneruddannelser med henblik på implementering af de respektive koncepter.

# Samarbejde med elitekommuner og specialforbund

DHIF ønsker at udnytte de muligheder, der findes i elitekommunerne, således at kvaliteten af arbejdet og de tilgængelige ressourcer øges lokalt, og på den baggrund har DHIF kortlagt elitekommunerne i TD regi med relation til DHIF’s idrætsaktiviteter. Det giver mulighed for i et samarbejde mellem kommunernes elitekoordinatorer, den lokale idrætskonsulent, trænere og repræsentanter fra den lokale bestyrelse at afdække hvordan elitekommunerne kan være med til at skabe og udvikle optimale rammer for en satsning omkring DHIF støttede atleter og talenter. Flere talenter i UAF (Unge atleter i front) har allerede en kontakt til de kommunale eliteidrætskoordinatorer.

I 2013 indgik DHIF sin første aftale med en elitekommune. DHIF og Elite Vejle har således indgået en samarbejdsaftale, der sigter frem mod PL 2016. Der er iværksat forskellige tiltag omkring atletik (indendørsfaciliteter) og skydning (kraftcenter), ligesom der blev afviklet et succesfyldt EM i parabordtennis.

Vejle Kommune har en vision: ”hovedstad for handicapidrætten i Danmark” og en arbejdsgruppe har med udgangspunkt i ”vi har udøvere med rødder i Vejle Kommune med til de Olympiske Lege og de Paralym-piske Lege i 2016” skal forbedre mulighederne yderligere for handicapidræt.

I 2011 indstillede Danmarks Idrætsforbund på sit årsmøde at specialforbund, der måtte indgå aftale med DHIF om eliteidrætsarbejde ville modtage et årligt kompensationstilskud på 50.000,- kr. Nogle aftaler er ganske nye (aftalerne er toårige og kan fornyes yderligere to år), medens andre er i gang med den anden aftaleperiode – og et par stykker bl.a. bordtennis og ridning har en indgået en aftale for en såkaldt tredje periode, hvor der dog ikke er aftalt en økonomisk kompensation.

En midtvejsstatus har været gennemført i DHIF regi – og grundlæggende er de fleste specialforbund positive men også usikre på opgavens art og omfang. Det er DHIF som skal være proaktive men også sikre fremdrift og retning i det fælles samarbejde. For at sikre dette blev det derfor besluttet at DHIF og specialforbund i samarbejde identificerer et antal punkter (5-10), som der skal arbejdes med i en toårig periode med udgangspunkt i mål og handlinger.

Kigger man på tværs af de aftalepunkter, som der er identificeret er der flere punkter der går igen:

* Målrettede rekrutteringstiltag – og ikke kun rettet mod de små handicaps – men også svære handicaps (eks. Ridning og svømning)
* At handicapidrætten bliver en del af konkurrencestrukturen i almenidrætten, hvor det giver mening.
* Synlighed af handicapidrætten på alle kommunikationsplatforme i almenidrætten
* Samarbejde omkring beskrivelse og implementering af ATK i almenidrætten.

Udviklingshæmmede deltog ved PL 2012 – i første omgang i en række udvalgte idrætter: atletik, bordtennis og svømning og i et meget begrænset antal. Desværre lykkedes kvalifikation for danske atleter ikke. Dette skyldes formentlig primært to forhold. Dels er niveaukrav til atleter meget højt og dels havde DHIF ikke en struktur, som sikrede optimal rekruttering og talentudvikling. Det har DHIF efterfølgende sat fokus på, således at DHIF til stadighed har atleter med udviklingshandicap, som arbejder målrettet på at kvalificere sig til PL. Dette skal sikres ved:

En løbende rekrutteringsindsats

Talenthold for atleter med udviklingshandicap

Atleter med udviklingshandicap på for vores landshold

Deltagelse i INAS stævner: 1 – 5 atleter årligt

Deltagelse i PL 2016: 1 – 3 atleter

Efterfølgende er der etableret udviklings-/talenthold i atletik og svømning. Det er dog vigtigt at holde sig for øje, at selv om vi skulle blive meget skarpe på rekruttering og talentudvikling på dette område, er der ingen garanti for, at vi kvalificerer os til PL, netop fordi som omtalt ovenfor, at nåleøjet er så lille.

# Pressalit Sports Academy

Pressalit Sports Academy (PSA) er et trepartssamarbejde mellem Pressalit, Dansk Handicap Idræts-Forbund og Team Danmark, som blev lanceret i 2006. Pressalit bidrager med økonomisk støtte, netværk og erfaring fra deres verden, dvs. erhvervslivet. Team Danmark bidrager med konsulenthjælp og konkret undervisning. DHIF er administrativ og indholdsmæssig tovholder og står for både udvælgelse af deltagere og sammensætning/afvikling af det konkrete program. Den fælles målsætning har været at ruste eliten inden for dansk handicapidræt bedst muligt til præstationer på internationalt niveau – og det sker gennem akademisamlinger med forskelligt indhold rettet mod både etablerede eliteatleter, kommende talenter og DHIF’s landstrænere. Endvidere er der arbejdet endnu mere individuelt i de enkelte idrætter, og der har således været specifikke tiltag i idrætterne hver for sig.

I 2015 afholdtes der et samlende seminar i samarbejde med Syddansk Universitet (SDU) i Odense. Seminaret blev afholdt i Syddansk universitets lokaler og blev det til dato største seminar med 110 deltagere (atleter, trænere, fysioterapeuter og holdledere). Et fantastisk seminar, hvor samarbejde med SDU’s undervisere og forskere, samt Team Danmarks eksperter sikrede et højt fagligt niveau.

I 2016 vil der være fokus på PL – og der vil blive afholdt et samlende seminar den 2. april som udelukkende er relevant for PL deltagere og potentielle deltagere. Men arbejdet med sportspsykologien, den fysiske træning og ernæringen forsætter i alle idrætter som hidtil.

I efteråret 2016 vil PSA blive evalueret med henblik på en revision af konceptet frem mod den kommende paralympiske periode fra 2017 til 2020.

# Samarbejde med Syddansk Universitet

Der er for år tilbage etableret et formaliseret samarbejde med Syddansk Universitet (SDU), og det er målsætningen, at der skal sikres et aktivt og målrettet samarbejde på facilitetsområdet (brug af SDU faciliteter), ekspertbistand, uddannelse og forskning.

I praksis afvikles en lang række arrangementer på SDU, bl.a. Pressalit Sports Academy, ligesom det er målsætningen at sikre et aktivt og målrettet samarbejde på brugen af ny teknologi og forskning. Tiltagene skal sikre en praktisk og teoretisk viden, der kan højne kvaliteten ved træning og konkurrence ved at landstrænerne har adgang til den nyeste viden. P.t. er man i gang med en kortlægning, kvalificering og igangsætning af mulige tiltag på baggrund af allerede udarbejdet idebank.

# Tak til alle

Eliteudvalget bestod i 2015 af formand Even Falk Magnussen, Lis Lihme, Ole Solkær, Peter Lund Andersen og Sven Folkmann. Udvalget har afholdt har afholdt 5 ordinære møder i 2015. Dertil kommer et antal andre møder med enkeltpersoner, udvalg, andre m.m.

Og til slut også en stor tak til alle andre: atleter, trænere, ledere og ansatte, som har ydet et stort og engageret arbejde i den forgangne sæson – et fælles holdarbejde som er fundamentet for hele det arbejde, der lægges i forhold til resultater og udvikling.

Eliteudvalget

# Medaljer

|  |  |
| --- | --- |
| **ATLETIK** | |
| Daniel Wagner Jørgensen (Vejle IF) | VM-bronze, 100 m |
| Daniel Wagner Jørgensen | VM-sølv, længdespring |
| Daniel Wagner Jørgensen | VM-bronze, 200 m |
| Jackie Tony Christiansen (Aarhus 1900) | VM-sølv, kuglestød |
|  | |
| **BADMINTON** | |
| Julie Thrane (Tarup-Pårup Badminton klub) | EM-bronze, damesingle |
| Julie Thrane | EM-bronze damedouble |
| Julie Thrane | EM-bronze, mixdouble |
|  | |
| **BORDTENNIS** | |
| Peter Rosenmeier (IH Aalborg / Malmö FIFH) | EM-sølv, herresingle |
| Peter Rosenmeier (IH Aalborg / Malmö FIFH) / Michael Jensen (Københavns Bordtennisklub) | EM-guld, hold |
| Sophie Walløe (Ballerup BTK) | EM-sølv, damesingle |
|  | |
| **GOLF** | |
| Stefan Mørkholt (Gyttegården GK), Mette Lynggaard (Skjoldenæsholm GK), Mads Hjelm (Aalborg GK) Og Mads Nielsen (Frederikshavn GK) | EM-sølv, hold |
|  | |
| **PRÆCISIONSORIENTERING** | |
| Søren Saxtorph (Ballerup Orienteringsklub) | EM-bronze. Individuel |
|  | |
| **RIDNING** | |
| Susanne Jensby Sunesen (Hundborg Midtthy Rideklub) | EM-sølv, Indv.championship |
| Susanne Jensby Sunesen (Hundborg Midtthy Rideklub) | EM-sølv, kür |
|  | |
| **RUGBY** | |
| Jon Johannesen (FHI),  Thor Johansson (FHI), Leon Jørgensen (FHI),  Sebastian Frederiksen (FHI), Mike Borgstrøm (FHI),  Kurt Busk Jensen (FHI), Kristian Bak Eriksen (FHI),  Mikkel Schöttel (Aarhus Burnouts), Jesper Krüger (Aarhus Burnouts), Martin Kaas Hansen (FHI) | EM-bronze |
|  | |
| **SNOWBOARD** | |
| Daniel Wagner Jørgensen (Vejle IF) | VM-bronze |
|  | |
| **TAEKWONDO** | |
| Lisa Kjær Gjessing (Risskov Taekwondo Klub) | VM-guld |
| Lise Kjær Gjessing (Risskov Taekwondo Klub) | EM-sølv |